Eurooppa-sopimus Euroopan yhteisöjen ja niiden jäsenvaltioiden sekä Puolan tasavallan välisestä assosioinnista - Pöytäkirja N:o 1 tekstiili- ja vaatetustuotteista - Pöytäkirja N:o 2 Euroopan hiili- ja teräsyhteisön tuotteista - Pöytäkirja N:o 3 muiden kuin Euroopan talousyhteisön perustamissopimuksen liitteessä II tarkoitettujen valmistettujen maataloustuotteiden kaupasta Puolan ja yhteisön välillä - Pöytäkirja N:o 4 "alkuperätuotteet"-käsitteen määrittelystä ja hallinnollisen yhteistyön menettelyistä - Pöytäkirja N:o 5 - Puolan sekä Espanjan ja Portugalin välistä kauppaa koskevista erityismääräyksistä - Pöytäkirja N:o 6 keskinäisestä avunannosta tulliasioissa - Pöytäkirja N:o 7 vuosittaisia enimmäismääriä koskevista myönnytyksistä - Päätösasiakirja - Yhteiset julistukset



Virallinen lehti nro L 348 , 31/12/1993 s. 0002 - 0180

Suomenk. erityispainos Alue 11 Nide 26 s. 0004

Ruotsink. erityispainos Alue 11 Nide 26 s. 0004



EUROOPPA-SOPIMUS Euroopan yhteisöjen ja niiden jäsenvaltioiden sekä Puolan tasavallan välisestä assosioinnista BELGIAN KUNINGASKUNTA, TANSKAN KUNINGASKUNTA, SAKSAN LIITTOTASAVALTA, HELLEENIEN TASAVALTA, ESPANJAN KUNINGASKUNTA, RANSKAN TASAVALTA, IRLANTI, ITALIAN TASAVALTA, LUXEMBURGIN SUURHERTTUAKUNTA, ALANKOMAIDEN KUNINGASKUNTA, PORTUGALIN TASAVALTA ISON-BRITANNIAN JA POHJOIS-IRLANNIN YHDISTYNYT KUNINGASKUNTA, Euroopan talousyhteisön, Euroopan hiili- ja teräsyhteisön sekä Euroopan atomienergiayhteisön perustamissopimusten sopimuspuolet, jäljempänä `jäsenvaltiot`, ja EUROOPAN TALOUSYHTEISÖ, EUROOPAN HIILI- JA TERÄSYHTEISÖ SEKÄ EUROOPAN ATOMIENERGIAYHTEISÖ, jäljempänä `yhteisö', ja PUOLAN TASAVALTA, jäljempänä `Puola`, jotka PITÄVÄT merkittävänä yhteisön ja sen jäsenvaltioiden sekä Puolan välisiä perinteisiä siteitä ja sopimuspuolten yhteisiä arvoja, TUNNUSTAVAT, että yhteisö ja Puola haluavat voimistaa näitä siteitä ja luoda molemminpuolisuuteen perustuvat läheiset ja kestävät suhteet, jotta Puola voi osallistua Euroopan yhdentymiskehitykseen ja lujittaa ja laajentaa aiemmin luotuja suhteita, erityisesti niitä, jotka on luotu 19 päivänä syyskuuta 1989 allekirjoitetulla kauppaa ja taloudellista sekä kaupallista yhteistyötä koskevalla sopimuksella, KATSOVAT yhteisön, sen jäsenvaltioiden ja Puolan sitoutuneen vahvistamaan poliittisia ja taloudellisia vapauksia, jotka ovat assosioinnin varsinainen perusta, TUNNUSTAVAT Puolan kansan merkittävän edistymisen sen siirryttyä nopeasti uuteen talous- ja valtiojärjestykseen, jossa noudatetaan oikeusvaltion periaatteita ja ihmisoikeuksia sekä markkinatalouden oikeudellisia ja taloudellisia kehysedellytyksiä sekä vapaisiin ja kansanvaltaisiin vaaleihin perustuvaa monipuoluejärjestelmää, KATSOVAT, että yhteisö, sen jäsenvaltiot ja Puola ovat sitoutuneet tiiviisti Euroopan turvallisuus- ja yhteistyökokouksen (ETYK) kehitykseen, johon kuuluu kaikkien siihen sisältyvien määräysten ja periaatteiden täysimääräinen täytäntöönpano, mukaan lukien Helsingin päätösasiakirja, Wienin ja Madridin seurantakokousten päätösasiakirjat sekä uutta Eurooppaa koskeva Pariisin peruskirja, KIINNITTÄVÄT HUOMIOTA tämän sopimuksen merkitykseen yhteistyöhön perustuvan vakaan järjestelmän rakentamiselle Euroopassa, missä yhteisö muodostaa yhden kulmakivistä, ARVIOIVAT, että olisi luotava yhteys assosioinnin täyden toteuttamisen sekä Puolan poliittisten, taloudellisten ja oikeudellisten uudistusten tosiasiallisen toteutumisen välille sekä luotava edellytykset yhteistyölle ja osapuolten järjestelmien lähentymiselle, erityisesti ottaen huomioon Bonnin ETY-kokouksen loppupäätelmät, HALUAVAT aloittaa säännöllisen poliittisen vuoropuhelun molempia osapuolia kiinnostavista kahdenvälisistä ja kansainvälisistä kysymyksistä sekä kehittää sitä, OTTAVAT HUOMIOON yhteisön valmiuden tukea Puolaa merkittävällä tavalla uudistusten täytäntöönpanossa sekä auttaa Puolaa voittamaan rakennesopeutuksen taloudelliset ja sosiaaliset seuraukset, OTTAVAT HUOMIOON lisäksi yhteisön valmiuden ottaa käyttöön uusia yhteistyön sekä taloudellisen, teknisen ja rahoitusavun muotoja, jotka perustuvat kokonaisvaltaisuuteen ja monivuotisuuteen, KATSOVAT, että yhteisö ja Puola ovat sitoutuneet vapaakauppaan sekä erityisesti noudattamaan tullitariffeja ja kauppaa koskevasta yleissopimuksesta (GATT) johtuvia oikeuksia ja velvoitteita, OTTAVAT HUOMIOON yhteisön ja Puolan väliset taloudelliset ja yhteiskunnalliset erot sekä tunnustavat, että tämän assosioinnin tavoitteet olisi toteutettava tämän sopimuksen aiheellisin määräyksin, OVAT VAKUUTTUNEITA siitä, että tämä assosiointisopimus luo uudet olosuhteet taloussuhteille ja ennen kaikkea kaupan ja sijoitusten kehitykselle, jotka ovat välttämättömiä talouden rakennemuutokselle ja teknologian nykyaikaistamiselle, HALUAVAT aloittaa kulttuuriyhteistyön ja kehittää tiedonvaihtoa, ja OVAT TIETOISIA siitä, että Puolan lopullinen tavoite on jäsenyys yhteisössä ja että osapuolten käsityksen mukaan tämä assosiointi tukee tämän tavoitteen saavuttamista, OVAT SOPINEET SEURAAVISTA MÄÄRÄYKSISTÄ: 1 artikla 1 Perustetaan yhteisön ja Puolan välinen assosiaatio. 2 Tämä sopimuksen tavoitteena on: - luoda asianmukaiset kehykset poliittiselle vuoropuhelulle, joka mahdollistaa osapuolten välisten läheisten poliittisten suhteiden kehittämisen; - kehittää kauppaa ja tasapuolisia kauppasuhteita osapuolten välillä ja siten edistää voimistuvaa taloudellista kehitystä sekä hyvinvointia Puolassa; - luoda perusta yhteisön Puolalle antamalle asiantuntija- ja rahoitusavulle; - luoda asianmukaiset kehykset Puolan asteittaiselle yhdentymiselle yhteisöön. Puola ponnistelee täyttääkseen tätä varten tarpeelliset edellytykset; - edistää kulttuurialan yhteistyötä. I OSASTO POLIITTINEN VUOROPUHELU 2 artikla Osapuolten välillä aloitetaan säännöllinen poliittinen vuoropuhelu. Tämä vuoropuhelu edesauttaa ja tiivistää yhteisön ja Puolan lähentymistä, tukee kyseisessä maassa käynnissä olevia poliittisia ja taloudellisia muutoksia ja edistää osaltaan uusien yhteisvastuullisuuteen perustuvien yhteyksien luomista. Poliittinen vuoropuhelu ja yhteistyö: - helpottavat Puolan täysimääräistä yhdentymistä demokraattisten kansojen yhteisöön ja asteittaista lähentymistä yhteisöön. Tämän sopimuksen mukainen taloudellinen lähentyminen johtaa myös suurempaan poliittiseen lähentymiseen; - mahdollistavat paremman molemminpuolisen ymmärryksen sekä voimakkaamman näkökohtien lähenemisen kansainvälisissä kysymyksissä, erityisesti sellaisissa, joilla voi olla huomattavat seuraukset jommalle kummalle osapuolelle;- antavat osapuolille mahdollisuuden ottaa huomioon toisen osapuolen näkökohdat ja edut päätök-sentekomenettelyssään; - lisäävät turvallisuutta ja tasapainoa koko Euroopassa. 3 artikla 1 Euroopan yhteisöjen neuvoston puheenjohtajan ja Euroopan yhteisöjen komission puheenjohtajan sekä Puolan presidentin välillä järjestetään tarvittaessa neuvotteluja. 2 Ministeritasolla poliittista vuoropuhelua käydään assosiointineuvostossa., jolla on yleinen toimivalta kaikissa niissä asioissa, joita osapuolet haluavat saattaa sen käsiteltäväksi. 4 artikla Osapuolet käyttävät poliittisessa vuoropuhelussaan myös muita menettelyjä ja mekanismeja, erityisesti seuraavissa muodoissa: - korkeiden, Puolaa edustavien virkamiesten (poliittiset johtajat) ja Euroopan yhteisöjen neuvoston ja komission puheenjohtajiston väliset kokoukset; - kaikkien diplomaattisten yhteyksien täysimääräinen käyttö, mukaan lukien puolalaisten virkamiesten säännölliset tilanneselostukset Varsovassa, neuvottelut kansainvälisissä kokouksissa sekä yhteydet diplomaattisiin edustustoihin kolmansissa maissa; - säännölliset Puolalle annettavat tilanneselostukset Euroopan poliittisesta yhteistyöstä, mikä tarvittaessa on vastavuoroista; - kaikki muut keinot, jotka voivat antaa hyödyllisen panoksen poliittisen vuoropuhelun tiivistämiselle, kehittämiselle ja syventämiselle. 5 artikla Parlamentaarisella tasolla poliittista vuoropuhelua käydään parlamentaarisessa assosiointikomiteassa. II OSASTO YLEISET PERIAATTEET 6 artikla 1 Assosiointiin kuuluu enintään kymmenen vuoden siirtymäkausi, joka jakaantuu kahteen peräkkäiseen, kumpikin periaatteessa viisi vuotta kestävään vaiheeseen. Ensimmäinen vaihe alkaa tämän sopimuksen tullessa voimaan. 2 Assosiointineuvosto tarkastelee säännöllisesti tämän sopimuksen soveltamista ja Puolan edistymistä markkinatalouteen perustuvan järjestelmän toteuttamisessa. 3 Assosiointineuvosto kokoontuu ensimmäisen vaiheen päättymistä edeltävien kahdentoista kuukauden aikana päättääkseen siirtymisestä toiseen vaiheeseen sekä päättääkseen mahdollisista muutoksista toimenpiteisiin, jotka liittyvät toista vaihetta koskevien määräysten täytäntöönpanoon. Tällöin se ottaa huomioon 2 kohdassa mainitusta tarkastelusta saadut tulokset. 4 Edellä 1 ja 3 kohdassa määrättyä kahta vaihetta ei sovelleta III osastoon. III OSASTO TAVAROIDEN VAPAA LIIKKUVUUS 7 artikla 1 Yhteisö ja Puola perustavat tämän sopimuksen määräysten sekä tullitariffeja ja kauppaa koskevan yleissopimuksen (GATT) määräysten mukaisesti vapaakauppa-alueen asteittain enintään kymmenen vuoden siirtymä-kauden kuluessa alkaen sopimuksen voimaantulosta. 2 Osapuolten välisessä kaupassa käytetään tavaroiden luokitteluun yhdistettyä nimikkeistöä. 3 Kunkin tuotteen perustulli, jonka perusteella tässä sopimuksessa määrätyt peräkkäiset alennukset on toteutettava, muodostuu sopimuksen voimaantuloa edeltävänä päivänä kaikkien tuotteiden kohdalla tosiasiallisesti sovellettavasta tullista. 4 Jos tämän sopimuksen voimaantulon jälkeen toteutetaan tullinalennuksia kaikkien tuotteiden kohdalla, erityisesti GATTin Uruguayn kierrokseen pohjautuvan tullitariffisopimuksen perusteella, tämä alennettu tulli korvaa 3 kohdassa mainitun perustullin alkaen siitä päivästä, jona tätä alennusta sovelletaan. 5 Yhteisö ja Puola ilmoittavat toisilleen perustullinsa. I LUKU Teollisuustuotteet 8 artikla 1 Tämän luvun määräyksiä sovelletaan niihin yhteisöstä ja Puolasta peräisin oleviin tuotteisiin, joiden luettelo on yhdistetyn nimikkeistön 25 97 ryhmässä, lukuun ottamatta kuitenkaan liitteessä I lueteltuja tuotteita. 2 Jäljempänä 9 13 artiklaa ei sovelleta 15 ja 16 artiklassa tarkoitettuihin tuotteisiin. 9 artikla 1 Niiden Puolasta peräisin olevien tuotteiden tuontitullit yhteisöön, joita ei ole lueteltu liitteissä IIa, IIb ja III, poistetaan tämän sopimuksen tultua voimaan. 2 Liitteessä IIa lueteltujen Puolasta peräisin olevien tuotteiden tuontitullit yhteisöön poistetaan asteittain seuraavan aikataulun mukaisesti: - tämän sopimuksen voimaantulopäivänä alennetaan jokaista tullia 50 prosenttiin perustullista; - yhden vuoden kuluttua tämän sopimuksen voimaantulopäivästä poistetaan vielä jäljellä olevat tullit. Liitteessä IIb lueteltujen Puolasta peräisin olevien tavaroiden tuontitulleja yhteisöön alennetaan asteittain tämän sopimuksen voimaantulopäivästä vuosittaisilla perustullin 20 prosentin alennuksilla siten, että tuontitullit on poistettu kokonaan neljännen vuoden loppuun mennessä tämän sopimuksen voimaantulosta. 3 Liitteessä III lueteltuihin Puolasta peräisin olevien tuotteiden tuontitulleihin sovelletaan tuontitullien suspendointia yhteisön vuosittaisen kiintiön tai tariffikaton mukaisesti ja viimeksi mainittuja nostetaan asteittain mainitussa liitteessä määriteltyjen määräysten mukaisesti siten, että kyseisten tuotteiden tuontitullit on poistettu kokonaan viimeistään ennen viidennen vuoden loppua. Samanaikaisesti alennetaan asteittain 15 prosentin vuosivauhdilla niiden määrien tuontitulleja, jotka ylittävät edellä tarkoitetut kiintiöt tai tariffikatot. Ennen viidennen vuoden päättymistä poistetaan vielä jäljellä olevat tullit. 4 Yhteisön määrälliset tuontirajoitukset ja vaikutuk-seltaan vastaavat toimenpiteet poistetaan tämän sopimuksen voimaantulopäivästä Puolan alkuperätuotteilta. 10 artikla 1 Liitteessä IVa lueteltujen yhteisöstä peräisin olevien tavaroiden tuontitullit Puolaan poistetaan tämän sopimuksen voimaantulopäivästä. 2 Liitteessä IVb lueteltujen yhteisöstä peräisin olevien tavaroiden tuontitulleja Puolaan alennetaan asteittain mainitun liitteen mukaisesti. Puola avaa tullittomat kiintiöt mainitun liitteen yhteisöstä peräisin oleville tavaroille tässä liitteessä määrätyin edellytyksin. 3 Niiden yhteisöstä peräisin olevien tavaroiden osalta, joita ei ole lueteltu liitteessä IVa ja IVb, tuontitulleja Puolaan alennetaan asteittain, ja ne poistetaan viimeistään seitsemännen vuoden lopussa tämän sopimuksen voimaantulopäivästä seuraavan aikataulun mukaisesti: - kolmen vuoden kuluttua tämän sopimuksen voimaantulopäivästä tulli alennetaan 80 prosenttiin perustullista; - neljän vuoden kuluttua tämän sopimuksen voimaantulopäivästä tulli alennetaan 60 prosenttiin perustullista; - viiden vuoden kuluttua tämän sopimuksen voimaantulopäivästä tulli alennetaan 40 prosenttiin perustullista; - kuuden vuoden kuluttua tämän sopimuksen voimaantulopäivästä tulli alennetaan 20 prosenttiin perustullista; - seitsemän vuoden kuluttua tämän sopimuksen voimaantulopäivästä poistetaan vielä jäljellä olevat tullit. 4 Yhteisöstä peräisin olevien tavaroiden määrälliset tuontirajoitukset Puolaan ja vaikutukseltaan vastaavat toimenpiteet poistetaan tämän sopimuksen voimaantulo-päivästä lukuunottamatta liitteessä V lueteltuja, joiden osalta poistaminen tapahtuu mainitun liitteen aikataulun mukaisesti. 11 artikla Määräyksiä tuontitullien poistamisesta sovelletaan myös fiskaalisiin tulleihin. 12 artikla Yhteisö ja Puola poistavat keskinäisestä kaupastaan kaikki vaikutukseltaan tuontitulleja vastaavat maksut tämän sopimuksen tultua voimaan. 13 artikla 1 Yhteisö ja Puola poistavat väliltään asteittain viimeistään viidennen vuoden lopussa tämän sopimuksen tultua voimaan vientitullit ja vaikutukseltaan vastaavat maksut. 2 Yhteisö ja Puola poistavat tämän sopimuksen tultua voimaan määrälliset vientirajoitukset ja kaikki vaikutukseltaan vastaavat toimenpiteet, lukuun ottamatta niitä, joita sovelletaan liitteessä VI lueteltuihin tavaroihin, joiden osalta poistaminen tapahtuu mainitun liitteen määräysten mukaisesti. 14 artikla Kumpikin osapuoli ilmoittaa olevansa valmis alentamaan tullimaksujaan toisen sopimuspuolen kanssa nopeammin kuin 9 ja 10 artiklassa on määrätty, jos yleinen taloudellinen tilanne ja asianomaisen taloudenalan tilanne sen sallivat. Assosiointineuvosto voi antaa osapuolille tästä suosituksia. 15 artikla Pöytäkirjassa n:o 1 määritetään siinä mainittuihin tekstiilituotteisiin sovellettava järjestelmä. 16 artikla Pöytäkirjassa n:o 2 määritetään Euroopan hiili- ja teräsyhteisön perustamissopimuksen alaan kuuluviin tuotteisiin sovellettava järjestelmä. 17 artikla Tämän luvun määräykset eivät estä sitä, että liitteessä VII lueteltuihin tavaroihin sovellettavissa maksuissa säilytetään maataloutta koskeva osa. II LUKU Maatalous 18 artikla 1 Tämän luvun määräyksiä sovelletaan yhteisöstä ja Puolasta peräisin oleviin maataloustuotteisiin. 2 `Maataloustuotteilla` tarkoitetaan tuotteita, jotka kuuluvat yhdistetyn nimikkeistön 1 24 ryhmään ja jotka on lueteltu liitteessä I, lukuun ottamatta kuitenkaan kalastustuotteita, sellaisina kuin ne on määritelty neuvoston asetuksessa (ETY) N:o 3687/91. 19 artikla Pöytäkirjassa n:o 3 määritetään siinä lueteltuihin jalostettuihin maataloustuotteisiin sovellettava kauppajärjestelmä. 20 artikla 1 Yhteisö poistaa Puolasta peräisin olevien maatalous-tuotteiden osalta tämän sopimuksen voimaantulopäivänä ne määrälliset tuontirajoitukset, jotka on säilytetty neuvoston asetuksen (ETY) N:o 3420/83 nojalla, sellaisina kuin ne ovat sopimusta allekirjoitettaessa. 2 Liitteessä VIIIa tai VIIIb lueteltuihin Puolasta peräisin oleviin maataloustuotteisiin sovelletaan tämän sopimuksen voimaantulopäivästä alennettuja maksuja yhteisön tullikiintiön rajoissa tai alennettuja tulleja mainitussa liitteessä vahvistettujen edellytysten mukaisesti. 3 Puola poistaa asteittain liitteessä IX lueteltujen yhteisöstä peräisin olevien maataloustuotteiden määrälliset tuontirajoitukset liitteessä vahvistettujen edellytysten mukaisesti. 4 Yhteisö ja Puola myöntävät toisilleen liitteissä Xa, Xb, Xc ja XI määrätyt myönnytykset tasapainoisuuden ja vastavuoroisuuden perustalta näissä liitteissä vahvistettujen edellytysten mukaisesti. 5 Yhteisö ja Puola tarkastelevat säännöllisin väliajoin assosiointineuvostossa jokaisen tuotteen osalta tasapainoi-suuden ja vastavuoroisuuden perustalta mahdollisuuksia uusiin myönnytyksiin ottaen huomion maataloustuotteidensa kaupan merkityksen, niiden erityisen herkkyyden, yhteisön yhteisen maatalouspolitiikan säännöt, maatalouden merkityksen Puolan taloudelle sekä tullitariffeja ja kauppaa koskevan yleissopimuksen (GATT) monenkeskisten kaupallisten neuvottelujen tulokset. Tällöin kiinnitetään erityistä huomiota luonnonmukaisiin viljelytapoihin perustuvaan maataloustuotantoon. 6 Yhteisö ja Puola käyvät assosiointineuvostossa säännöllisesti neuvotteluja toimintasuunnitelmasta ja politiikkojensa käytäntöä koskevista yksityiskohtaisista säännöistä tietoisina siitä, että niiden on tarpeen yhdenmukaistaa maatalouspolitiikkaansa enemmän ja siitä, että Puolan tavoitteena on tulla yhteisön jäseneksi. 21 artikla Ottaen huomioon maatalousmarkkinoiden erityinen herkkyys, jos jomman kumman osapuolen alkuperätuotteiden tuonti, johon sovelletaan 20 artiklan mukaisia myönnytyksiä, aiheuttaa vakavan häiriön toisen osapuolen markkinoilla, kumpikin osapuoli aloittaa välittömästi neuvottelut asianmukaisen ratkaisun löytämiseksi, sanotun kuitenkaan rajoittamatta tämän sopimuksen muiden määräysten ja erityisesti 30 artiklan soveltamista. Kunnes tällaiseen ratkaisuun päästään, voi kyseinen osapuoli toteuttaa tarpeellisina pitämänsä toimenpiteet. III LUKU Kalastus 22 artikla Tämän luvun määräyksiä sovelletaan yhteisöstä ja Puolasta peräisin oleviin kalastustuotteisiin, jotka kuuluvat kalastustuotteiden yhteisestä markkinajärjestelystä annettuun neuvoston asetukseen (ETY) N:o 3687/91. 23 artikla Osapuolet vievät päätökseen kalastustuotteita koskevan sopimuksen neuvottelut niin pian kuin mahdollista. Sen jälkeen kalastustuotteisiin sovelletaan 20 artiklan 5 kohtaa soveltuvin osin. IV LUKU Yhteiset määräykset 24 artikla Tämän luvun määräyksiä sovelletaan kaikkien tuotteiden kauppaan, jollei tässä luvussa tai pöytäkirjassa n:o 1, 2 ja 3 muuta määrätä. 25 artikla 1 Tämän sopimuksen voimaantulopäivän jälkeen ei yhteisön ja Puolan välisessä kaupassa oteta käyttöön uusia tuonti- tai vientitulleja tai vaikutukseltaan vastaavia maksuja eikä jo olemassa olevia nosteta. 2 Tämän sopimuksen voimaantulopäivän jälkeen ei yhteisön ja Puolan välisessä kaupassa oteta käyttöön uusia määrällisiä tuonti- tai vientirajoituksia tai vaikutukseltaan vastaavia toimenpiteitä eikä jo olemassa olevia rajoiteta enempää. 3 Tämän artiklan 1 ja 2 kohta eivät millään tavalla saa estää Puolaa ja yhteisöä jatkamasta maatalouspolitiikkansa harjoittamista eivätkä millään tavoin rajoittaa tämän politiikan mukaisten toimenpiteiden toteuttamista, sanotun kuitenkaan rajoittamatta 20 artiklan myönnytysten soveltamista. 26 artikla 1 Kumpikaan osapuoli ei käytä sisäisen verotuksen kaltaisia toimenpiteitä tai menettelyjä, jotka välittömästi tai välillisesti syrjivät toisen osapuolen samankaltaisia alkuperätuotteita. 2 Toisen osapuolen alueelle viedyille tuotteille ei saa antaa maansisäisistä maksuista palautusta, joka on suurempi kuin niistä välittömästi tai välillisesti kannettu maksu. 27 artikla 1 Tämä sopimus ei estä ylläpitämästä tai luomasta tulliliittoja, vapaakauppa-alueita tai rajaliikennemenettelyjä, jos ne eivät muuta tässä sopimuksessa määrättyä kauppajärjestelmää. 2 Assosiointineuvostossa käydään osapuolten välisiä neuvotteluja tulliliittojen tai vapaakauppa-alueiden sopimuksista ja tarvittaessa kaikista muista tärkeistä kysymyksistä, jotka liittyvät osapuolten kauppapolitiikkaan kolmansien maiden kanssa. Tällaisia neuvotteluja käydään erityisesti kolmannen maan liittyessä yhteisöön sen varmistamiseksi, että tässä sopimuksessa olevat yhteisön ja Puolan molemminpuoliset edut otetaan huomioon. 28 artikla Puola voi toteuttaa kestoltaan rajoitettuja poikkeustoimenpiteitä, jotka poikkeavat 10 artiklasta ja 25 artiklan 1 kohdasta, korkeampien tullien muodossa. Näitä toimenpiteitä voidaan soveltaa ainoastaan vastaperustettuun teollisuuteen tai tiettyihin aloihin, joilla on meneillään rakennemuutos tai jotka ovat vakavissa vaikeuksissa, erityisesti jos nämä vaikeudet johtavat merkittäviin yhteiskunnallisiin ongelmiin. Näillä toimenpiteillä käyttöön otetut yhteisöstä peräisin oleviin tuotteisiin Puolassa sovellettavat tuontitullit saavat olla arvoltaan enintään 25 prosenttia, ja niillä on säilytettävä yhteisön alkuperätuotteiden etuuskohtelu. Näiden toimenpiteiden alaisiksi saatettujen tuotteiden tuonnin kokonaisarvo ei saa olla enemmän kuin 15 prosenttia yhteisön teollisuustuotteiden, sellaisina kuin ne on määritelty I luvussa, kokonaistuonnista, sellaisen viimeksi kuluneen vuoden ajalta, jolta on käytettävissä tilastoja. Näitä toimenpiteitä sovelletaan enintään viisi vuotta, jollei assosiointineuvosto myönnä pidempää aikaa. Niitä sovelletaan enintään siirtymäkauden loppuun. Tällaisia toimenpiteitä ei saa kohdistaa sellaiseen tuotteeseen, jonka osalta kaikkien tullien ja määrällisten rajoitusten tai maksujen tai vaikutukseltaan vastaavien toimenpiteiden poistamisesta on kulunut enemmän kuin kolme vuotta. Puola antaa assosiointineuvostolle tiedoksi kaikki mahdolliset poikkeustoimenpiteet, jotka se aikoo toteuttaa ja yhteisön pyynnöstä assosiointineuvostossa käydään neuvotteluja tällaisista toimenpiteistä ja kyseisestä alasta ennen toimenpiteiden soveltamista. Jos Puola toteuttaa tällaisia toimenpiteitä, se esittää assosiointineuvostolle aikataulun tämän artiklan mukaisesti käyttöönotettujen tullien poistamisesta. Tämän aikataulun mukaan tullit poistetaan asteittain samansuuruisina vuosittaisina osuuksina alkaen viimeistään kahden vuoden kuluttua niiden käyttöönotosta. Assosiointineuvosto voi päättää toisenlaisesta aikataulusta. 29 artikla Jos osapuoli toteaa toisen osapuolen käyttävän kaupassaan polkumyyntimenettelyä tullitariffeja ja kauppaa koskevan yleissopimuksen VI artiklan tarkoittamalla tavalla, se voi toteuttaa aiheellisia toimenpiteitä tätä menettelyä vastaan tullitariffeja ja kauppaa koskevan yleissopimuksen VI artiklan täytäntöönpanoa koskevan sopimuksen ja asiaankuuluvan sisäisen lainsäädäntönsä mukaisesti ja 33 artiklassa määrättyjä edellytyksiä ja menettelyjä noudattaen. 30 artikla Jos tietyn tuotteen tuonti kasvaa sellaisiin määriin ja sellaisin edellytyksin, että se aiheuttaa tai saattaa aiheuttaa: - vakavan uhan samankaltaisten tuotteiden kansallisille tuottajille tai välittömästi niiden kanssa kilpaileville tuotteille jomman kumman sopimuspuolen alueella tai - vakavia häiriöitä talouden alalla tai vaikeuksia, jotka voivat johtaa taloudellisen tilanteen merkittävään muutokseen jollakin alueella, yhteisö tai Puola voi 33 artiklassa määrättyjä edellytyksiä ja menettelyjä noudattaen toteuttaa aiheelliset toimenpiteet. 31 artikla Jos 13 artiklan ja 25 artiklan noudattaminen johtaa: i) sellaisen tuotteen jälleenvientiin kolmanteen maahan, jonka osalta viejänä oleva sopimuspuoli ylläpitää määrällisiä vientirajoituksia, vientitulleja tai vaikutukseltaan vastaavia toimenpiteitä tai maksuja tai ii) vakavaan puutteeseen tai sellaisen uhkaan viejänä olevalle osapuolelle tärkeän tuotteen osalta, ja jos edellä esitetyistä tilanteista aiheutuu tai saattaa aiheutua viejänä olevalle osapuolelle huomattavia vaikeuksia, tämä voi 33 artiklassa määrättyjä edellytyksiä ja menettelyjä noudattaen toteuttaa aiheelliset toimenpiteet. Nämä toimenpiteet eivät saa olla syrjiviä ja ne on poistettava, kun olosuhteet eivät enää oikeuta niiden ylläpitämistä. 32 artikla Jäsenvaltiot ja Puola mukauttavat asteittain kaikki valtiolliset kauppamonopolit sen takaamiseksi, että viidennen vuoden lopussa tämän sopimuksen voimaantulosta tavaroiden hankintaa ja kaupan pitämistä koskevilla edellytyksillä ei enää syrjitä yhteisön ja Puolan kansalaisia. Assosiointineuvostolle ilmoitetaan tämän tavoitteen saavuttamiseksi toteutetuista toimenpiteistä. 33 artikla 1 Jos yhteisö tai Puola saattaa niiden tuotteiden tuonnin, joka voi aiheuttaa 30 artiklassa mainittuja vaikeuksia, hallinnolliseen menettelyyn, jonka tarkoituksena on toimittaa nopeasti tietoa kauppavirtojen kehityksestä, se ilmoittaa siitä toiselle osapuolelle. 2 Edellä 29, 30 ja 31 artiklassa tarkoitetuissa tapauksissa yhteisö tai Puola toimittaa assosiointineuvostolle ennen kyseisissä artikloissa määrättyjen toimenpiteiden toteuttamista tai 3 kohdan d alakohdan tarkoittamissa tapauksissa niin nopeasti kuin mahdollista kaikki tarpeelliset tiedot hyväksyttävän ratkaisun löytämiseksi molemmille osapuolille. Ensisijaisesti on valittava sellaiset toimenpiteet, jotka häiritsevät mahdollisimman vähän tämän sopimuksen toimintaa. Suojatoimenpiteet ilmoitetaan välittömästi assosiointineuvostolle, jossa niistä neuvotellaan säännöllisesti erityisesti aikataulun asettamiseksi, jotta suojatoimenpiteet voidaan poistaa heti, kun olosuhteet sen sallivat. 3 Edellä 2 kohtaa täytäntöön sovelletaan seuraavia määräyksiä: a) edellä 30 artiklan osalta annetaan mainitussa artiklassa tarkoitetusta tilanteesta johtuvat vaikeudet tiedoksi assosiointineuvostolle niiden tarkastelua varten; tämä voi tehdä kaikki tarpeelliset päätökset niiden poistamiseksi. Jos assosiointineuvosto tai viejänä oleva osapuoli ei ole 30 päivän kuluessa ilmoituksesta tehnyt päätöstä vaikeuksien poistamiseksi eikä hyväksyttävään ratkaisuun ole päästy, voi tuojana oleva osapuoli toteuttaa aiheelliset toimenpiteet ongelman ratkaisemiseksi. Nämä toimenpiteet eivät saa olla laajempia kuin on välttämätöntä ilmenneiden vaikeuksien poistamiseksi; b) edellä 29 artiklan osalta assosiointineuvostolle ilmoitetaan polkumyyntitapauksesta heti, kun tuojana olevan osapuolen viranomaiset ovat aloittaneet tutkimuksen. Jos polkumyynti ei ole päättynyt 30 päivän kuluessa siitä, kun asia on saatettu assosiointineuvoston käsiteltäväksi eikä hyväksyttävään ratkaisuun ole päästy, voi tuojana oleva osapuoli toteuttaa aiheelliset toimenpiteet; c) edellä 31 artiklan osalta ilmoitetaan mainitussa artiklassa tarkoitetuista tilanteista johtuvat vaikeudet asso-siointineuvostolle niiden tarkastelua varten. Assosiointineuvosto voi tehdä tarpeelliset päätökset vaikeuksien poistamiseksi. Jos se ei ole tehnyt päätöstä 30 päivän kuluessa siitä, kun asia on ilmoitettu sille, viejänä oleva osapuoli voi toteuttaa aiheellisia toimenpiteitä kyseisen tuotteen viennin osalta; d) Jos ilmoittaminen tai ennalta tarkastelu on mahdotonta välitöntä toimintaa vaativien poikkeusolosuhteiden vuoksi, yhteisö tai Puola voi tapauksen mukaan 29, 30 ja 31 artiklassa määritellyissä tilanteissa toteuttaa välittömästi suojatoimenpiteitä, jotka ovat välttämättömiä tilanteen korjaamiseksi. 34 artikla Pöytäkirjassa n:o 4 vahvistetaan alkuperäsäännöt sovellettaessa tässä sopimuksessa määrättyjä tullietuuksia. 35 artikla Sopimuksella ei estetä sellaisia tuontia, vientiä tai kauttakuljetusta koskevia kieltoja tai rajoituksia, jotka ovat perusteltuja julkisen moraalin, yleisen järjestyksen tai turvallisuuden vuoksi sekä ihmisten ja eläinten terveyden ja elämän tai kasvien suojelemiseksi, taiteellisten, historiallisten tai arkeologisten kansallisaarteiden suojelemiseksi taikka henkisen, teollisen tai kaupallisen omaisuuden suojelemiseksi eikä kultaa tai hopeaa koskevia säännöksiä. Nämä kiellot tai rajoitukset eivät kuitenkaan saa olla keino mielivaltaiseen syrjintään tai peiteltyyn rajoittamiseen osapuolten välisessä kaupassa. 36 artikla Pöytäkirjassa n:o 5 vahvistetaan erityismääräykset, joita sovelletaan Puolan sekä Espanjan ja Portugalin väliseen kauppaan. IV OSASTO TYÖNTEKIJÖIDEN LIIKKUVUUS, SIJOITTAUTUMISOIKEUS, PALVELUJEN TARJOAMINEN I LUKU Työntekijöiden liikkuvuus 37 artikla 1 Jollei kussakin jäsenvaltiossa sovellettavista edellytyksistä ja yksityiskohtaisista säännöistä muuta johdu: - kansalaisuudeltaan puolalaisia työntekijöitä, jotka laillisesti työskentelevät jonkin jäsenvaltion alueella, ei saa syrjiä heidän kansalaisuutensa perusteella työehdoissa, palkkauksessa eikä irtisanomisessa verrattuna kyseisen jäsenvaltion kansalaisiin; - laillisesti jossakin jäsenvaltiossa työskentelevän työntekijän aviopuolisolla ja lapsilla, jotka asuvat siellä laillisesti, on pääsy tämän jäsenvaltion työmarkkinoille tämän työntekijän työluvan voimassaoloaikana; poikkeuksen muodostavat kausityöntekijät ja 41 artiklan mukaisten kahdenvälisten sopimusten perusteella saapuneet työntekijät, jollei mainituissa sopimuksissa toisin määrätä. 2 Puola myöntää 1 kohdassa tarkoitetun kohtelun alueellaan laillisesti työskenteleville työntekijöille, jotka ovat jonkin jäsenvaltion kansalaisia sekä myös heidän alueellaan laillisesti asuville aviopuolisoille ja lapsille, jollei Puolassa sovellettavista edellytyksistä ja yksityiskohtaisista säännöistä muuta johdu. 38 artikla 1 Sovittaakseen yhteen jäsenvaltioiden alueella laillisesti työskentelevien kansalaisuudeltaan puolalaisten työntekijöi-den ja heidän siellä laillisesti asuvien perheenjäsentensä sosiaaliturvajärjestelmät ja jollei jäsenvaltioissa sovellettavista edellytyksistä ja yksityiskohtaisista säännöistä muuta johdu: - työntekijöiden vakuutus-, työskentely- tai oleskeluajat eri jäsenvaltioissa lasketaan yhteen heidän ja heidän perheenjäsentensä vanhuus-, työkyvyttömyys- ja jälkeenjääneiden eläkettä sekä sairausvakuutusta varten; - kaikki vanhuus- ja jälkeenjääneiden eläkkeet sekä työtapaturma-, ammattitauti- tai työkyvyttömyyseläkkeet, jos nämä johtuvat työtapaturmasta tai ammatti-taudista vastikkeettomia suorituksia lukuun ottamatta voidaan vapaasti siirtää samansuuruisina velallisjäsenvaltiossa tai velallisjäsenvaltioissa sovellettavan lainsäädännön mukaisesti; - kyseiset työntekijät saavat perheavustuksia edellä mainituista perheenjäsenistään. 2 Puola myöntää 1 kohdan toisessa ja kolmannessa luetelmakohdassa tarkoitettua kohtelua vastaavan kohtelun alueellaan laillisesti työskenteleville työntekijöille, jotka ovat jonkin jäsenvaltion kansalaisia, sekä myös heidän laillisesti alueella asuville perheenjäsenilleen. 39 artikla 1 Assosiointineuvosto antaa päätöksillä määräykset, joilla varmistetaan 38 artiklassa vahvistettujen tavoitteiden soveltaminen. 2 Assosiointineuvosto antaa päätöksillä hallinnollisen yhteistyön yksityiskohtaiset säännöt, joilla varmistetaan 1 kohdassa tarkoitettujen määräysten soveltamiseksi tarpeelliset hallinto- ja valvontatakuut. 40 artikla Assosiointineuvoston 39 artiklan mukaisesti antamat määräykset eivät saa vaikuttaa niihin oikeuksiin ja velvollisuuksiin, jotka johtuvat kahdenvälisistä sopimuksista Puolan ja jäsenvaltioiden välillä, jos näissä sopimuksissa myönnetään Puolan kansalaisille tai jäsenvaltioiden kansalaisille suotuisampi kohtelu. 41 artikla 1 Ottaen huomioon jäsenvaltioiden työmarkkinatilanteen ja jollei niiden lainsäädännöstä ja työntekijöiden liikkuvuutta koskevien sääntöjen noudattamisesta muuta johdu: - jäsenvaltioiden puolalaisille työntekijöille kahden-välisten sopimusten perusteella myöntämät mahdollisuudet työnsaantiin on säilytettävä, ja mahdollisuuksien mukaan niitä olisi parannettava; - muut jäsenvaltiot tarkastelevat myönteisessä hengessä mahdollisuuksia tehdä samanlaisia sopimuksia. 2 Assosiointineuvosto tarkastelee uusien parannusten myöntämistä, mukaan lukien mahdollisuudet ammattikoulutukseen pääsyssä jäsenvaltioissa sovellettavan lainsäädännön ja menettelyjen mukaisesti ja ottaen huomioon jäsenvaltioiden ja yhteisön työmarkkinatilanteen. 3 Jäsenvaltiot tarkastelevat mahdollisuuksia myöntää työskentelylupia Puolan kansalaisille, joilla on jo oleskelulupa kyseisessä jäsenvaltiossa, lukuun ottamatta kuitenkaan matkailijoina tai vierailijoina saapuneita Puolan kansalaisia. 42 artikla Assosiointineuvosto tarkastelee 6 artiklassa tarkoitetun toisen vaiheen aikana tai jo aiemmin, jos niin päätetään, muita keinoja työntekijöiden liikkuvuuden parantamiseksi ottaen huomioon erityisesti Puolan sosiaalisen ja taloudellisen tilanteen ja tarpeet sekä työtilanteen yhteisössä. Assosiointineuvosto antaa tästä suosituksia. 43 artikla Yhteisö antaa Puolalle 87 artiklassa määrätyllä tavalla asiantuntija-apua asianmukaisen sosiaaliturvajärjestelmän luomisessa kannustaakseen sitä työvoiman uudelleen-suuntaamista, joka on tarpeen Puolan talouden rakenne-muutoksen vuoksi. II LUKU Sijoittautuminen 44 artikla1. Puola kannustaa 6 artiklassa mainittuna siirtymäkautena jäsenvaltioiden yhtiöiden ja kansalaisten sijoittautumista alueelleen. Tätä varten se myöntää: i) yhteisön yhtiöiden ja kansalaisten sijoittautumisessa, sellaisena kuin se on määritelty 48 artiklassa, kohtelun, joka ei ole epäsuotuisampi kuin sen omien kansalaisten ja yhtiöiden kohtelu: - tämän sopimuksen voimaantulosta liitteessä XIIa tarkoitetuille aloille sekä kaikille niille aloille, joita ei ole tarkoitettu liitteissä XIIa, XIIb, XIIc, XIId ja XIIe; - vaiheittain ja viimeistään 6 artiklassa tarkoitetun ensimmäisen vaiheen päättyessä liitteessä XIIb tarkoitetuille aloille; - vaiheittain ja viimeistään 6 artiklassa tarkoitetun siirtymäkauden päättyessä liitteissä XIIc ja XIId tarkoitetuille aloille; jaii) tämän sopimuksen voimaantulosta Puolaan sijoittautuneille yhteisön yhtiöille ja kansalaisille kohtelun, joka ei ole epäsuotuisampi kuin sen omien yhtiöiden ja kansalaisten kohtelu. Jos tällaista kohtelua ei voida myöntää yhteisön yhtiöille ja kansalaisille voimassa olevien oikeudellisten ja hallinnollisten määräysten perusteella tämän sopimuksen voimaantullessa, Puola muuttaa määräyksiä taatakseen tällaisen kohtelun viimeistään 6 artiklassa tarkoitetun ensimmäisen vaiheen päättyessä. 2 Puola ei päätä 1 kohdassa tarkoitettujen siirtymäkausien kuluessa mistään uusista säännöksistä tai toimenpiteistä, joilla syrjittäisiin yhteisön yhtiöiden ja kansalaisten sijoittatumista ja toimintaa Puolan alueella verrattuna sen omiin yhtiöihin ja kansalaisiin. 3 Kukin jäsenvaltio myöntää tämän sopimuksen voimaantultua puolalaisille yhtiöille ja Puolan kansalaisille 48 artiklan mukaisen sijoittautumisen osalta kohtelun, joka ei ole epäsuotuisampi kuin niiden omien yhtiöiden ja kansalaisten kohtelu, ja myöntää alueelleen sijoittautuneiden puolalaisten yritysten ja Puolan kansalaisten toiminnalle kohtelun, joka ei ole epäsuotuisampi kuin sen omille yhtiöille ja kansalaisille myönnetty kohtelu. 4 Tässä sopimuksessa tarkoitetaan a) `sijoittautumisella`: i) kansalaisten oikeutta ryhtyä harjoittamaan taloudellista toimintaa ja harjoittaa itsenäistä ammattia sekä oikeutta perustaa ja johtaa yhtiöitä, erityisesti yhtiöitä, jotka ovat heidän tosiasiallisessa valvonnassaan. Kansalaisten itsenäisen ammatinharjoittamiseen ja kaupallisen yrityksen johtamiseen ei sisälly oikeutta hakea palkkatyötä työmarkkinoilla eikä pääsyä toisen osapuolen työmarkkinoille. Tämän luvun määräyksiä ei sovelleta henkilöihin, jotka eivät harjoita ammattiaan täysin itsenäisesti; ii) yhtiöiden oikeutta ryhtyä harjoittamaan ja harjoittaa taloudellista toimintaa perustamalla ja johtamalla tytäryhtiöitä, sivuliikkeitä ja kauppaedustajan liikkeitä; b) yhtiön `tytäryhtiöllä`: yhtiötä, joka tosiasiallisesti on ensin mainitun yhtiön valvonnassa; c) `taloudellisella toiminnalla`: erityisesti teollista, kaupallista ja käsiteollisuuden alaan liittyvää toimintaa sekä vapaita ammatteja. 5 Assosiointineuvosto tarkastelee säännöllisesti 1 kohdan i alakohdassa mainittuina siirtymäkausina mahdollisuutta nopeuttaa kansallisen kohtelun soveltamista liitteissä XIIb, XIIc ja XIId tarkoitettujen alojen osalta sekä liitteessä XIIe lueteltujen alojen tai toimintojen sisällyttämistä 1,2 ja 3 kohdan soveltamisalaan. Näitä liitteitä voidaan muuttaa assosiointineuvoston päätöksellä. Edellä 1 kohdan i alakohdassa tarkoitettujen siirtymäaikojen päättyessä assosiointineuvosto voi Puolan hakemuksesta poikkeusluonteisesti ja tilanteen niin vaatiessa päättää pidentää liitteissä XIIb, XIIc ja XIId lueteltujen tiettyjen alojen tai toimintojen ulkopuolle jättämisen pidentämisestä rajoitetuksi ajaksi. 6 Edellä 1, 2 ja 3 kohdan määräyksiä yhteisön sekä Puolan yhtiöiden ja kansalaisten sijoittautumisesta ja toiminnasta ei sovelleta liitteessä XIIe lueteltuihin aloihin ja toimintoihin. 7 Sen estämättä, mitä tässä artiklassa määrätään, on Puolan alueelle sijoittautuneilla yhteisön yhtiöillä tämän sopimuksen voimaantulosta oikeus hankkia, käyttää, vuokrata ja myydä kiinteistöjä sekä luonnonvarojen ja maatalous- ja metsätalousmaan osalta oikeus vuokrata niitä, jos se osoittautuu tarpeelliseksi harjoitettaessa sitä kaupallista toimintaa, jonka vuoksi sijoittautuminen on tapahtunut. Puola myöntää alueelleen sijoittautuneille yhteisön yhtiöiden sivuliikkeille ja kauppaedustajan liikkeille nämä oikeudet viimeistään 6 artiklassa tarkoitetun ensimmäisen vaiheen päättyessä. Puola myöntää yhteisön kansalaisille, jotka harjoittavat Puolassa itsenäistä ammattia, nämä oikeudet viimeistään 6 artiklassa tarkoitetun siirtymävaiheen päättyessä. 45 artikla 1 Jollei 44 artiklan soveltamisesta muuta johdu ja lukuun ottamatta liitteessä XIIc tarkoitettuja rahoituspalveluja, kukin osapuoli voi säännellä yhtiöiden ja kansalaisten sijoittautumista ja toimintaa alueellaan sillä edellytyksellä, että nämä säännökset eivät johda toisen osapuolen yhtiöiden ja kansalaisten syrjintään verrattuna sen omiin yhtiöihin ja kansalaisiin. 2 Liitteessä XIIc tarkoitettujen rahoituspalvelujen osalta tämä sopimus ei rajoita osapuolten oikeutta päättää tarpeellisista toimenpiteistä rahapolitiikan hoitamiseksi eikä valvontaoikeudellisista säännöistä, jotka mahdollistavat sijoittajien, tallettajien, vakuutuksenottajien tai luottamuksenvaraisen sopimuksen perusteella velvoitettujen suojelun taikka rahoitusjärjestelmän eheyden ja vakauden säilyttämisen. Nämä toimenpiteet eivät saa johtaa toisen osapuolen yhtiöiden ja kansalaisten syrjintään verrattuna sopimuspuolen omiin yhtiöihin ja kansalaisiin. 46 artikla Helpottaakseen yhteisön ja Puolan kansalaisten pääsyä säänneltyihin ammatteihin ja niiden harjoittamista Puolassa ja yhteisössä, assosiointineuvosto tarkastelee, mitkä määräykset ovat tarpeen pätevyyden molemminpuoliseksi tunnustamiseksi. Se voi toteuttaa tätä varten kaikki tarpeelliset toimenpiteet. 47 artikla Edellä 45 artiklan määräykset eivät estä sitä, että toinen sopimuspuoli soveltaa erityissääntöjä niiden toisen sopimuspuolen yhtiöiden sijoittautumiseen sekä sivuliikkeiden ja kauppaedustajan liikkeiden toimintaan, joita ei ole rekisteröity ensin mainitun sopimuspuolen alueella, jos nämä erityissäännöt ovat perusteltuja sen vuoksi, että näissä sivuliikkeissä ja kauppaedustajien liikkeissä on oikeudellisia tai teknisiä eroja verrattuna sen omalla alueella perustettujen yhtiöiden sivuliikkeisiin ja kauppaedustajan liikkeisiin sekä rahoituspalvelujen osalta, jos se valvontaoikeudellisten säännösten vuoksi on perusteltua. Kohtelun erilaisuus ei saa olla laajempaa kuin, mikä on välttämättä tarpeen näiden oikeudellisten tai teknisten erojen vuoksi, eikä liitteessä XIIc esitettyjen rahoituspalvelujen osalta laajempaa kuin mikä johtuu valvontaoikeudellisista syistä. 48 artikla 1 Tätä sopimusta sovellettaessa tarkoitetaan `yhteisön yhtiöllä' ja vastaavasti `Puolan yhtiöllä` yhtiötä, joka on perustettu jäsenvaltion tai Puolan lainsäädännön mukaisesti ja jonka sääntömääräinen kotipaikka, keskushallinto tai päätoimipaikka on yhteisön tai Puolan alueella. Jos jäsenvaltion tai Puolan lainsäädännön mukaisesti perustetulla yhtiöllä on ainoastaan sääntömääräinen kotipaikka yhteisön tai Puolan alueella, on sen toiminnalla oltava tosiasiallinen ja jatkuva yhteys jonkin jäsenvaltion tai Puolan talouteen. 2 Tätä lukua ja tämän osaston III lukua sovelletaan myös kansainvälisen meriliikenteen osalta niihin jäsenvaltioiden tai Puolan kansalaisiin ja meriliikenneyhtiöihin, jotka ovat sijoittautuneet muualle kuin yhteisöön tai Puolaan, mutta jotka ovat jonkin jäsenvaltion tai Puolan kansalaisen valvonnassa, jos niille kuuluvat alukset on rekisteröity tässä jäsenvaltiossa tai Puolassa voimassa olevan lainsäädännön mukaisesti. 3 Tätä sopimusta sovellettaessa tarkoitetaan `yhteisön kansalaisella` ja `Puolan kansalaisella` luonnollista henkilöä, jolla on jonkin jäsenvaltion tai Puolan kansalaisuus. 4 Tämän sopimuksen määräykset eivät rajoita jokaisen sopimuspuolen oikeutta toteuttaa kaikkia tarpeellisia toimenpiteitä sen estämiseksi, että kolmansista maista olevien pääsyyn markkinoilleen kohdistettuja toimenpiteitä kierrettäisiin tämän sopimuksen määräyksin. 49 artikla Tätä sopimusta sovellettaessa tarkoitetaan rahoituspalveluilla liitteessä XIIc tarkoitettuja toimintoja. Assosiointineuvosto voi laajentaa tai muuttaa mainitun liitteen soveltamisalaa. 50 artikla Puola voi liitteessä XIIa ja XIIb esitettyjen elinkeinoalojen osalta 6 artiklassa tarkoitetun ensimmäisen vaiheen aikana ja liitteessä XIIc ja XIId esitettyjen elinkeinoalojen osalta 6 artiklassa mainittuna siirtymäkautena toteuttaa toimenpitei-tä, jotka poikkeavat tämän luvun yhteisön yhtiöiden ja kansalaisten sijoittautumista koskevista määräyksistä, jos tietyssä teollisuudessa: - on meneillään rakennemuutos tai - ilmenee vakavia vaikeuksia, jotka johtavat erityisen vaikeisiin sosiaalisiin ongelmiin Puolassa tai - puolalaiset yhtiöt tai kansalaiset menettävät markkinaosuutensa tai kärsivät niiden huomattavan pienentymisen tietyllä elinkeino- tai teollisuudenalalla Puolassa tai - Puolassa ollaan vasta uuden teollisuuden perustamisvaiheessa. Tällaisten toimenpiteiden: - voimassaolo päättyy liitteessä XIIa ja XIIb esitettyjen elinkeinoalojen osalta viimeistään kaksi vuotta 6 artiklassa tarkoitetun ensimmäisen vaiheen päättymisen jälkeen ja liitteessä XIIc ja XIId esitettyjen elinkeinoalojen osalta viimeistään 6 artiklassa tarkoitetun siirtymäkauden päättyessä; - on oltava perusteltuja ja tarpeellisia tilanteen korjaamiseksi; - on kohdistuttava ainoastaan niihin, jotka ovat sijoittautuneet Puolaan tällaisten toimenpiteiden voimaan-tulon jälkeen ja ne eivät saa johtaa syrjintään toimenpi-teestä päätettäessä Puolaan jo sijoittautuneiden yhteisön yhtiöiden tai kansalaisten liiketoiminnassa verrattuna puolalaisiin yhtiöihin ja kansalaisiin. Suunnitellessaan ja soveltaessaan näitä toimenpiteitä Puola myöntää, milloin mahdollista, yhteisön yhtiöille ja kansalaisille etuuskohtelun ja joka tapauksessa vähintään samantasoisen kohtelun kuin kolmannesta maasta oleville yhtiöille ja kansalaisille. Ennen näiden toimenpiteiden toteuttamista Puola neuvottelee asiasta assosiointineuvostossa; se saattaa ne voimaan aikaistaan yhden kuukauden kuluttua siitä, kun se on antanut assosiointineuvostolle tiedoksi suunnittelemansa konkreettiset toimenpiteet edellyttäen, että mikään välittömiä toimenpiteitä vaativa korvaamaton vahinko ei ole uhkaamassa. Tällöin Puola neuvottelee assosiointi-neuvostossa välittömästi näiden toimenpiteiden hyväksymi-sen jälkeen. Edellä 6 artiklassa tarkoitetun ensimmäisen vaiheen päätyttyä liitteessä XIIb esitettyjen elinkeinoalojen osalta tai 6 artiklassa tarkoitetun siirtymäkauden päätyttyä liitteessä XIIc ja XIId esitettyjen elinkeinoalojen osalta Puola toteuttaa tämänkaltaisia toimenpiteitä ainoastaan asso-siointineuvoston suostumuksella ja sen määrittelemin edellytyksin. 51 artikla 1 Tätä lukua ei sovelleta ilma- eikä sisävesiliikenteeseen eikä merikabotaasiliikenteeseen. 2 Assosiointineuvosto voi antaa suosituksia parantaak-seen sijoittautumista ja liiketoiminnan harjoittamisen edellytyksiä 1 kohdassa mainituilla aloilla. 52 artikla 1 Poiketen siitä mitä tämän osaston I luvussa säädetään, sijoittautumiseen yhteisöstä tai Puolasta oikeutetuilla on sopusoinnussa vastaanottavan valtion voimassa olevan lainsäädännön kanssa oikeus Puolan tai yhteisön alueella työllistää tai antaa tytäryhtiöidensä työllistää henkilöitä, joilla on jonkin yhteisön jäsenvaltion tai Puolan kansalaisuus edellyttäen, että kysymys on 2 kohdan tarkoittamalla tavalla keskeisistä tehtävistä ja että kyseiset oikeutetut tai näiden tytäryhtiöt työllistävät yksinomaisesti nämä henkilöt. Näiden henkilöiden oleskelulupa ja työskentelylupa koskee ainoastaan kulloistakin työskentelyjaksoa. 2 Sijoittautumiseen oikeutetun, jäljempänä `yhtiö-kokonaisuus', keskeisissä tehtävissä työskentelevillä henki-löillä tarkoitetaan: a) yhtiökokonaisuuden päällikkötason tehtävissä olevia, jotka ensisijaisesti johtavat yhtiökokonaisuutta ja saavat itse yleisiä määräyksiä pääasiallisesti johtokunnalta tai osakkeenomistajilta; heidän toimivaltaansa kuuluu: - johtaa yhtiökokonaisuutta tai sen osastoa tai alaosastoa; - valvoa ja tarkastaa muun teknisen tai hallinnollisen henkilöstön työskentelyä; - henkilökohtainen toimivalta palkata tai irtisanoa työntekijöitä taikka antaa suosituksia tästä sekä ratkaista muita henkilöstökysymyksiä. b) henkilöitä yhtiökokonaisuudessa, joilla on korkea tai poikkeuksellinen - pätevyys tiettyihin teknistä erityisosaamista vaativiin töihin tai tehtäviin; - osaamistaso, joka on yhtiökokonaisuuden toiminnalle, tutkimusvälineistön käytölle, sen menettelytavoille tai hallinnolle välttämätöntä. Näihin henkilöihin voi kuulua myös luvanvaraisia ammatteja harjoittavia. Yhtiökokonaisuuden on otettava nämä henkilöt työhönsä vähintään yhtä vuotta ennen sitä, kun se lähettää heidät edellä tarkoitettuihin tehtäviin. 53 artikla 1 Tämän luvun määräyksiä ei sovelleta rajoituksiin, jotka ovat perusteltuja yleisen järjestyksen, yleisen turvallisuuden tai kansanterveyden vuoksi. 2 Tämän luvun määräyksiä ei sovelleta toimintaan, johon sopimuspuolen alueella jatkuvasti tai tilapäisesti liittyy julkisen vallan käyttöä. 54 artikla Tätä lukua ja tämän osaston III lukua sovelletaan myös yhtiöihin, joita puolalaiset yhtiöt tai kansalaiset yhdessä yhteisön yhtiöiden tai kansalaisten kanssa valvovat tai jotka ovat näiden yksinomaisessa yhteisomistuksessa. III LUKU Palvelujen tarjoaminen yhteisön ja Puolan välillä 55 artikla 1 Sopimuspuolet sitoutuvat sopusoinnussa tämä luvun määräysten kanssa ja ottaen huomioon palvelujen tarjoamista koskevan alan kehityksen sopimuspuolten alueella toteuttamaan vaiheittain tarpeelliset toimenpiteet salliakseen yhteisön tai Puolan yhtiöiden ja kansalaisten tarjota palveluja muun kuin sen sopimuspuolen alueelle, johon ne ovat sijoittautuneet. 2 Edellä 1 kohdassa tarkoitetun vapauttamisen mukaisesti ja jollei 58 artiklan 1 kohdasta muuta johdu, sopimuspuolet sallivat niiden luonnollisten henkilöiden tilapäiseen maahan saapumiseen, jotka tarjoavat palveluja tai jotka ovat keskeisissä tehtävissä palvelujen tarjoajan henkilöstössä 52 artiklan 2 kohdan tarkoittamalla tavalla; tähän kuuluvat myös luonnolliset henkilöt, yhteisön tai Puolan yhtiöiden tai kansalaisten edustajat, joiden maahan saapuminen on tarpeen palvelujen tarjoamista koskevien neuvottelujen tai sopimusten tekemisen vuoksi edellyttäen, että nämä edustajat eivät työskentele välittömässä myynnissä eivätkä itse henkilökohtaisesti tarjoa palveluja. 3 Assosiointineuvosto toteuttaa tarpeelliset toimenpiteet 1 kohdan vaiheittaiseksi toteuttamiseksi. 56 artikla Liikennepalvelujen tarjontaan yhteisön ja Puolan välillä sovelletaan 55 artiklan sijaan seuraavia määräyksiä: 1 Kansainvälisen meriliikenteen osalta sopimuspuolet sitoutuvat tehokkaasti noudattamaan periaatetta kaupallisin perustein tapahtuvasta esteettömästä pääsystä markkinoille ja liikenteeseen. a) Edellä mainittu määräys ei vaikuta oikeuksiin eikä velvollisuuksiin, jotka johtuvat jonkin sopimuspuolen tavasta soveltaa linjakonferenssien käyttäytymissääntöjä koskevaa Yhdistyneiden Kansa-kuntien yleissopimusta. Linjakonferenssiin kuulumattomat varustamot saavat kilpailla konfe-renssiin kuuluvien varustamoiden kanssa edellyttäen, että ne noudattavat periaatetta kaupallisin perustein tapahtuvasta vilpittömästä kilpailusta. b) Sopimuspuolet vakuuttavat sitoutuneensa vapaaseen kilpailuun kuivan ja nestemäisen lastin tavara-liikenteen olennaisena tekijänä. 2 Edellä 1 alakohdan periaatteiden mukaisesti: a) sopimuspuolet eivät jatkossa saa sisällyttää sopimuksiinsa kolmansien maiden kanssa sopimus-määräyksiä kuljetusosuuksista, jos tämä ei johdu siitä poikkeuksellisesta tilanteesta että jommankumman sopimuspuolen linjavarustamoilla ei muutoin ole tosiasiallista pääsyä liikenteeseen kyseiseen kolmanteen maahan ja pois sieltä; b) sopimuspuolet kieltävät jatkossa kahdenvälisissä sopimuksissaan määräykset kuljetusosuussopimuk-sista kuivan ja nestemäisen lastin tavaraliikenteessä; c) sopimuspuolet poistavat tämän sopimuksen voimaantullessa kaikki yksipuoliset toimenpiteet sekä kaikki hallinnolliset, tekniset ja muut esteet, joilla voi olla rajoittava tai syrjivä vaikutus palvelujen tarjontaan kansainvälisessä meriliikenteessä. 3 Varmistaakseen sopimuspuolten kaupallisiin edellytyksiin perustuvan ja yhteensovitetun kehityksen sopimuspuolten välisen liikenteen vapauttamisessa, sovitaan molemminpuolista markkinoille pääsyä ilma- ja maaliikenteessä koskevista edellytyksistä erityisissä liikennesopimuksissa, joiden tekemisestä sopimuspuolet neuvottelevat tämän sopimuksen voimaantulon jälkeen. 4 Ennen 3 kohdan mukaisten sopimusten tekemistä eivät sopimuspuolet toteuta mitään toimenpiteitä, jotka verrattuna tämän sopimuksen voimaantuloa edeltävän päivän tilanteeseen olisivat rajoittavampia tai syrjivämpiä. 5 Puola mukauttaa siirtymävaiheen aikana lain-säädäntönsä, mukaan lukien hallinnolliset, tekniset ja muut ilma- ja maaliikenteen määräykset, yhteisön sovellettavaan lainsäädäntöön sikäli, kuin tämä on tarpeen vapauttamisessa ja sopimuspuolten molemminpuolisessa markkinoillepääsyssä ja sikäli, kuin tämä helpottaa henkilö- ja tavaraliikennettä. 6 Sitä mukaan kuin osapuolet edistyvät tämän luvun tavoitteiden toteuttamisessa assosiointineuvosto tarkastelee, miten tarpeelliset edellytykset palvelujen tarjoamisen vapauden parantamiseksi ilma- ja maaliikenteessä voidaan saavuttaa. 57 artikla Tässä luvussa tarkoitettuihin kysymyksiin sovelletaan 53 artiklaa. IV LUKU Yleiset määräykset 58 artikla 1 Tämän sopimuksen IV osastoa soveltaessaan eivät mitkään tämän sopimuksen määräykset estä sopimuspuolia soveltamasta oikeudellisia ja hallinnollisia määräyksiään maahan saapumisesta ja maassa oleskelusta, työskentelystä, työskentelyedellytyksiä, luonnollisten henkilöiden sijoittautumisesta ja palvelujen tarjonnasta edellyttäen, että nämä määräykset eivät johda siihen, että ne mitätöivät tai rajoittavat niitä etuja, jotka kuuluvat jollekin sopimuspuolelle tietyn sopimusmääräyksen nojalla. Tämä määräys ei rajoita 53 artiklan soveltamista. 2 Tämän sopimuksen IV osaston II, III ja IV luvun määräyksiä mukautetaan assosiointineuvoston päätöksellä Uruguayn kierroksen yhteydessä käytävien palvelujen tarjontaa koskevien neuvottelujen tulosten huomioon ottamiseksi ja erityisesti sen varmistamiseksi, ettei mikään tämän sopimuksen määräys edellytä kohtelua, joka olisi epäedullisempi kuin se kohtelu, jonka vastainen palvelujen kauppaa koskeva GATS-yleissopimus takaisi. 3 Edellä 6 artiklassa mainittuna siirtymäkautena pidetään IV osaston määräysten ja V osaston kilpailusääntöjen mukaisina sitä, että IV osaston II luvun mukaisesti Puolaan sijoittautuneet yhteisön yhtiöt ja kansalaiset suljetaan pois julkisista avustuksista, joita Puola myöntää julkiseen opetukseen, terveydenhoitoon sekä sosiaali- ja kulttuuritoimintaan. V OSASTO MAKSUT, PÄÄOMALIIKENNE, KILPAILU JA MUUT TALOUDELLISET MÄÄRÄYKSET, LAINSÄÄDÄNTÖJEN LÄHENTÄMINEN I LUKU Juoksevat maksut ja pääomien liikkuvuus 59 artikla Sopimuspuolet sitoutuvat hyväksymään kaikki vapaasti vaihdettavassa valuutassa suoritettavat, suoritusten vastavuoroisuuteen perustuvat juoksevat maksut, jotka liittyvät tämän sopimuksen perusteella vapautettuun tavaroiden liikkuvuuteen tai palvelujen tarjoamista koskeviin liiketoimiin taikka sopimuspuolten väliseen henkilöiden liikkuvuuteen. 60 artikla 1 Jäsenvaltiot ja Puola takaavat tämän sopimuksen voimaantuloajankohdasta pääomatasesuoritusten osalta pääoman vapaan liikkuvuuden suorissa sijoituksissa vastaanottavan valtion lainsäädännön mukaisesti perustet-tuihin yhtiöihin sekä niissä sijoituksissa, jotka on tehty IV osaston II luvun määräysten mukaisesti, samoin kuin näiden sijoitusten rahaksi muuttamisen ja niiden sekä niistä mahdollisesti saatavien voittojen kotiuttamisen. Poiketen siitä mitä edellä määrätään, taataan pääoman vapaa liikkuvuus ja edellä mainittu rahaksi muuttaminen ja kotiuttaminen 6 artiklassa tarkoitetun ensimmäisen vaiheen päättymiseen mennessä kaikille sellaisille sijoituksille, jotka ovat yhteydessä Puolassa itsenäisinä ammatinharjoittajina IV osaston II luvun mukaisesti toimivien yhteisön kansalaisten sijoittautumiseen. 2 Jäsenvaltiot eivät tämän sopimuksen voimaan-tuloajankohdasta eikä Puola 6 artiklassa tarkoitetun toisen vaiheen alettua ota käyttöön yhteisössä ja Puolassa asuvien henkilöiden välisiin pääomanliikkeisiin ja niihin liittyviin juokseviin maksuihin vaikuttavia uusia valuuttarajoituksia eivätkä ne myöskään muuta voimassa olevia rajoituksiaan ankarimmiksi, sanotun kuitenkaan rajoittamatta 1 kohdan soveltamista. 3 Sopimuspuolet neuvottelevat keskenään helpottaakseen pääomien liikkuvuutta yhteisön ja Puolan välillä tämän sopimuksen tavoitteiden saavuttamiseksi. 61 artikla 1 Sopimuspuolet toteuttavat 6 artiklassa tarkoitetun ensimmäisen vaiheen aikana toimenpiteitä, joilla luodaan tarvittavat edellytykset sille, että yhteisön lainsäädäntöä vapaasta pääomien liikkuvuudesta voidaan asteittain alkaa soveltaa. 2 Assosiointineuvosto tarkastelee 6 artiklassa tarkoitetun toisen vaiheen aikana keinoja soveltaa täysimääräisesti yhteisön lainsäädäntöä vapaasta pääomien liikkuvuudesta. 62 artikla Tämän luvun määräysten mukaisesti ja poiketen siitä, mitä 64 artiklassa määrätään, Puola voi, kunnes kansainvälistä valuuttarahastoa koskevan sopimuksen VIII artiklassa tarkoitettu täydellinen vaihdettavuus on Puolan valuutan osalta toteutunut, poikkeustapauksissa soveltaa valuuttaoikeudellisia rajoituksia myöntäessään tai ottaessa lyhyt- tai pitkäaikaisia lainoja, jos tällaisia rajoituksia edellytetään Puolalta lainoja myönnettäessä ja jos ne sopivat yhteen sen aseman kanssa, joka Puolalla on Kansainvälisessä valuuttarahastossa. Puola soveltaa näitä rajoituksia harjoittamatta syrjintää ja siten, että ne aiheuttavat mahdollisimman vähän häiriötä sopimuksen toiminnalle. Puola ilmoittaa asso-siointineuvostolle viipymättä tällaisten toimenpiteiden toteuttamisesta ja kaikista niitä koskevista muutoksista. II LUKU Kilpailu ja muut taloudelliset määräykset 63 artikla 1 Jos ne voivat vaikuttaa yhteisön ja Puolan väliseen kauppaan, tämän sopimuksen moitteettoman toimintaan soveltumattomia ovat: i) kaikki yritysten väliset sopimukset, yritysten yhteenliittymien päätökset sekä yritysten yhdenmukaistetut menettelytavat, joiden tarkoituksena on estää, rajoittaa tai vääristää kilpailua; ii) yhden tai useamman yrityksen määräävän aseman väärinkäyttö yhteisön tai Puolan alueella tai niiden merkittävällä osalla; iii) kaikki julkinen tuki, joka suosimalla tiettyjä yrityksiä tai tuotannonaloja vääristää tai uhkaa kilpailua. 2 Kaikki menettelytavat, jotka ovat vastoin tämän artiklan määräyksiä, arvioidaan niiden perusteiden mukaan, jotka ilmenevät Euroopan talousyhteisön perustamissopimuksen 85, 86 ja 92 artiklan sääntöjen soveltamisesta. 3 Assosiointineuvosto antaa kolmen vuoden kuluessa tämän sopimuksen voimaantuloajankohdasta päätöksellään 1 ja 2 kohdan täytäntöön tarpeelliset määräykset. Näiden määräysten antamiseen asti sovelletaan 1 kohdan iii alakohdan ja 2 kohdan asiaa koskevien osien täytäntöön panemiseen tullitariffeja ja kauppaa koskevan yleissopimuksen VI, XVI ja XXIII artiklan tulkinnasta ja soveltamista tehdyn sopimuksen määräyksiä. 4 a) Sovellettaessa 1 kohdan iii alakohtaa sopimuspuolet sopivat, että ensimmäisen viiden vuoden aikana tämän sopimuksen voimaantuloajankohdasta kaikkea Puolan myöntää julkista tukea arvioitaessa on otettava huomioon se, että Puola rinnastetaan Euroopan talousyhteisön perustamissopimuksen 92 artiklan 3 kohdan a alakohdan mukaisiin alueisiin. Ottaen huomioon Puolan taloudellisen tilanteen assosioin-tineuvosto päättää siitä, onko tätä ajanjaksoa pidennettävä vielä uusilla viisivuotisjaksoilla. b) Sopimuspuolet huolehtivat julkisen tuen avoimuudesta ilmoittamalla muun muassa vuosittain toiselle sopimuspuolelle kertomuksen ilmoittaen tuen kokonaismäärän ja sen jakaantumisen sekä antamalla eri pyynnöstä myös tiedot tukijär-jestelyistä. Sopimuspuolen pyynnöstä sopimuspuoli antaa tiedot julkisen tuen antamisesta tietyissä yksittäistapauksissa. 5 Tämän sopimuksen III osaston II ja III luvussa mainittuihin tuotteiden osalta: - ei sovelleta 1 kohdan iii alakohtaa; - arvioidaan kaikkia menettelytapoja, jotka ovat vastoin 1 kohdan i alakohtaa niiden perusteiden mukaan, joita yhteisö Euroopan talousyhteisön perustamissopimuksen 42 ja 43 artiklan nojalla on vahvistanut, ja erityisesti neuvoston asetuksessa N:o 26/62 vahvistettujen perusteiden mukaan. 6 Jos yhteisö tai Puola arvioi, että tietty menettelytapa on yhteensoveltumaton tämän artiklan 1 kohdan kanssa ja: - sitä ei ole asianmukaisesti säännelty 3 kohdassa mainituissa täytäntöönpanomääräyksissä, tai - jos näiden sääntöjen puuttuessa tällaiset menettelytavat aiheuttavat tai uhkaavat aiheuttaa merkittävää vahinkoa toisen sopimuspuolen eduille tai sen kotimaiselle elinkeinoalalle mukaan lukien palveluala, se voi neuvoteltuaan asiasta assosiointineuvostossa tai saatettuaan asian assosiointineuvoston käsiteltäväksi neuvotteluja varten kolmenkymmenen työpäivän kuluttua toteuttaa aiheelliset toimenpiteet. Jos nämä menettelytavat ovat yhteensoveltumattomat tämän artiklan 1 kohdan iii alakohdan kanssa, voidaan tällaisia aiheellisia toimenpiteitä toteuttaa, jos niihin sovelletaan tullitariffeja ja kauppaa koskevaa yleissopimusta, ainoastaan sopusoinnussa tullitariffeja ja kauppaa koskevan yleissopimuksen menettelyjen ja edellytysten mukaisesti tai kaikkien muiden asian koskevien mekanismien kanssa, jotka on neuvoteltu GATTin yhteydessä ja joita sovelletaan sopimuspuolten välillä. 7 Sopimuspuolet vaihtavat keskenään tietoja ottaen huomioon tarpeelliset ammatti- ja liikesalaisuuden säilyttämisestä johtuvat rajoitukset, sanotun kuitenkaan rajoittamatta 3 kohdan mukaisesti hyväksyttyjen toisensisältöisten määräyksien soveltamista. 8 Tätä artiklaa ei sovelleta Euroopan teräs- ja hiiliyhteisön perustamissopimuksen soveltamisalaan kuuluviin pöytäkirjan N:o 2 mukaisiin tuotteisiin. 64 artikla 1 Sopimuspuolet pyrkivät olemaan toteuttamatta rajoittavia toimenpiteitä mukaan lukien maksutaseen vuoksi perustellut tuontia koskevat toimenpiteet. Jos sopimuspuoli kuitenkin toteuttaa tällaisia toimenpiteitä, se antaa toiselle sopimuspuolelle niin pian kuin mahdollista aikataulun niiden poistamisesta. 2 Jos yhdellä tai useammalla yhteisön jäsenvaltiolla tai Puolalla on vakavia maksutasettaan koskevia vaikeuksia tai tällaiset vaikeudet uhkaavat sitä tai niitä vakavasti, tapauksen mukaan yhteisö tai Puola voi noudattaen tullitariffeja ja kauppaa koskevassa yleissopimuksessa vahvistettuja edellytyksiä toteuttaa sellaisia määräaikaisia rajoitus-toimenpiteitä, mukaan lukien tuontia koskevat toimenpiteet, jotka eivät saa olla laajempia kuin on ehdottomasti tarpeen maksutasevaikeuksien poistamiseksi. Yhteisö tai Puola tapauksen mukaan antavat tällöin toiselle sopimuspuolelle viipymättä tiedoksi nämä toimenpiteet. 3 Mahdollisia rajoitustoimenpiteitä ei sovelleta siirtoihin, jotka liittyvät sijoituksiin, ja erityisesti sijoitusten tai uudelleen sijoitettujen varojen kotiuttamiseen eikä mihinkään muihinkaan näistä johtuviin tuloihin. 65 artikla Julkisten yritysten sekä jäsenvaltioilta erityisoikeuksia tai yksinoikeuksia saaneiden yritysten osalta assosiointineu-vosto huolehtii siitä, että kolmannesta vuodesta tämän sopimuksen voimaantuloajankohdasta noudatetaan Euroo-pan talousyhteisön perustamissopimuksesta ja erityisesti sen 90 artiklasta ilmeneviä periaatteita sekä niitä periaatteita, jotka ilmenevät Euroopan turvallisuus- ja yhteistyöko-kouksen Bonnin huhtikuun 1990 kokouksen päätösasiakirjasta, erityisesti yrittäjien päätöksenteko-vapautta. 66 artikla 1 Puola parantaa edelleen henkisen, teollisen ja kaupallisen omaisuuden suojaa saavuttaakseen viidennen vuoden lopussa tämän sopimuksen voimaantulosta yhteisössä olevaan suojan verrattavissa olevan tason; tähän kuuluvat myös vertailukelpoiset keinot näiden oikeuksien toteuttamiseksi. 2 Puola hakee viidennen vuoden lopussa tämän sopimuksen voimaantuloajankohdasta liittymistä Euroopan patenteista Münchenissä 5 päivänä lokakuuta 1973 tehtyyn yleissopimukseen ja liittyy myös kaikkiin muihin niihin liitteessä XIII olevassa 1 kohdassa tarkoitettuihin monenvälisiin sopimuksiin henkisen, teollisen ja kaupallisen omaisuuden suojasta, joiden osapuolia jäsenvaltiot ovat tai joita ne tosiasiallisesti soveltavat. 67 artikla 1 Sopimuspuolet pitävät julkisten hankintojen avaamista, joka perustuu syrjimättömyyteen ja molemminpuolisuuteen, tavoiteltavana päämääränä, erityisesti GATTin yhteydessä. 2 Edellä 48 artiklassa tarkoitetuille puolalaisille yhtiöille myönnetään pääsy julkisten hankintojen jakomenettelyyn yhteisössä yhteisön asiaa koskevan sääntelyn mukaisesti, ja ne saavat kohtelua, joka ei ole yhteisön yhtiöille tämän sopimuksen voimaantullessa myönnettävää kohtelua epäedullisempi. Edellä 48 artiklassa tarkoitetuille yhteisön yhtiöille myönnetään pääsy julkisten hankintojen jakomenettelyyn Puolassa 6 artiklassa tarkoitetun siirtymäkauden päättyessä, ja ne saavat kohtelun, joka ei ole Puolan yhtiöille myönnettävää kohtelua epäedullisempi. Yhteisön yhtiöillä, jotka ovat sijoittautuneet Puolaan IV osaston II luvun määräysten mukaisesti, on tämän sopimuksen voimaantulosta pääsy julkisten hankintojen jakomenettelyyn, ja ne saavat kohtelun, joka ei ole Puolan yhtiöille myönnettävää kohtelua epäedullisempi. Assosiointineuvosto tarkastelee säännöllisin väliajoin sitä, voiko Puola ennen siirtymäkauden päättymistä myöntää kaikille yhteisön yhtiöille pääsyn julkisten hankintojen jakomenettelyyn Puolassa. 3 Julkisten hankintojen toteuttamiseen liittyvään sijoittautumiseen, liiketoimintaan ja palvelujen tarjoamiseen yhteisön ja Puolan välillä samoin kuin työskentelyyn ja työntekijöiden vapaaseen liikkuvuuteen sovelletaan 37 58 artiklaa. III LUKU Lainsäädäntöjen lähentäminen 68 artikla Sopimuspuolet tunnustavat, että voimassa olevan ja vastedes säädettävän Puolan lainsäädännön lähentäminen yhteisön lainsäädäntöön on olennainen edellytys Puolan taloudelliselle yhdentymiselle yhteisöön. Puola huolehtii siitä, että sen vastedes säädettävä lainsäädäntö on yhteisön lainsäädännön kanssa mahdollisimman yhteensopivaa. 69 artikla Lainsäädännön lähentäminen sisältää erityisesti seuraavat alueet: tullioikeus, yhtiöoikeus, pankkioikeus, yritysten kirjanpito ja verotus, henkinen omaisuus, työntekijöiden suojelu työpaikalla, rahoituspalvelut, kilpailusäännöt, ihmisten ja eläinten terveyden ja elämän suojelu sekä kasvien säilyttäminen, kuluttajasuoja, välillinen verotus, tekniset määräykset ja standardit, liikenne ja ympäristö. 70 artikla Yhteisö antaa Puolalle teknistä apu näiden toimenpiteiden toteuttamisessa; tähän voi muun ohella kuulua: - asiantuntijavaihto; - tietojen toimittaminen; - kokousten järjestäminen; - koulutustoimenpiteet; - apu asiaa koskevan yhteisön oikeuden kääntämisessä. VI OSASTO TALOUDELLINEN YHTEISTYÖ 71 artikla 1 Yhteisö ja Puola ovat yhteistyössä tavoitteinaan avustaa Puolaa sen kehityksessä. Tämä yhteistyö tukee Puolan toimintaa ja lujittaa taloussuhteita mahdollisimman laajalla alueella molempien sopimuspuolten eduksi. 2 Poliittiset toimenpiteet Puolan taloudellisen ja sosiaalisen kehityksen hyväksi, erityisesti toimenpiteet teollisen talouden hyväksi, mukaan lukien kaivosteollisuus, sijoitukset, maatalous, energia, liikenne, alueellinen kehitys ja matkailuliikenne, perustuvat pitkäaikaisen kestävän kehityksen periaatteelle. Tämä edellyttää, että ympäristövaatimukset otetaan näissä toimenpiteissä alusta alkaen täysimääräisesti huomioon. Näissä poliittisissa toimenpiteissä otetaan lisäksi huomioon pitkäaikaisen kestävän sosiaalisen kehityksen vaatimukset. 3 Erityistä huomiota annetaan toimenpiteille, jotka voivat vahvistaa Keski- ja Itä-Euroopan maiden alueen yhtenäistä kehitystä. 72 artikla Teollinen yhteistyö 1 Yhteistyössä edistetään erityisesti: - taloudellisten toimijoiden teollista yhteistyötä yhteisön ja Puolan välillä, ennen kaikkea yksityissektorin vahvistamista; - yhteisön osallistumista Puolan ponnisteluihin niin julkisella kuin yksityiselläkin sektorilla teollisuutensa nykyaikaistamiseksi ja rakenteelliseksi uudistamiseksi edellytyksin, jotka takaavat sellaisen siirtymisen suunnitelmataloudesta markkinatalouteen, joka takaa ympäristön suojelun; - yksittäisten elinkeinoalojen rakenteellista uudistamista; - uusien yritysten perustamista kasvumahdollisuuksia tarjoavilla aloilla. 2 Teollisen yhteistyön aloitteissa otetaan huomioon Puolan asettamat ensisijaisuudet. Aloitteiden tavoitteena on erityisesti luoda asianmukaiset kehysedellytykset yrityksille, parantaa johtamistaitoja sekä edistää markkinoiden avoimuutta ja yritysten toimintaoloja. 73 artikla Sijoitusten edistäminen ja niiden suoja 1 Yhteistyön tavoitteena on luoda suotuisat olosuhteet kotimaisille ja ulkomaisille yksityisille sijoituksille, jotka ovat olennaisia Puolan taloudelliselle ja teolliselle jälleenrakentamiselle. 2 Yhteistyön painopistealueet ovat seuraavat: - sijoituksia suosivien oikeudellisten rakenteiden luominen Puolaan; tarvittaessa tämä voidaan saavuttaa siten, että jäsenvaltiot ja Puola laajentavat sijoitusten edistämis- ja suojelusopimuksia; - aiheellisten pääoman liikkuvuutta koskevien järjestelyjen täytäntöönpano; - sijoitusten suojan parantaminen; - sääntelyn purkaminen ja talouden perusrakenteiden parantaminen; - tietojen vaihto sijoitusmahdollisuuksista myyntinäyttelyjen, esittelytilaisuuksien, kauppaviikkojen ja muiden tilaisuuksien yhteydessä. 74 artikla Maatalouden laatuvaatimukset, teollisuusstandardit sekä vaatimustenmukaisuuden arviointi 1 Yhteistyön tavoitteena on erityisesti laatuvaatimusten, standardien ja vaatimustenmukaisuuden arvioinnin erojen pienentäminen. 2 Tätä varten yhteistyön tavoitteena on erityisesti seuraavaa: - yhteisön teknisen sääntelytoimen sekä eurooppalaisten teollisten ja maataloudellisten elintarviketuotteiden laatuvaatimusten yhdenmukaistamisen edistäminen; - yhteisön teknisen sääntelytoimen sekä eurooppalaisten standardien ja vaatimustenmukaisuuden arviointimenettelyjen käyttöönoton edistäminen; - tarvittaessa sopimusten teko molemminpuolisesta tunnustamisesta tällä alalla; - rohkaista Puolaa osallistumaan työhön asiantunti-jajärjestöissä (CEN, CENELEC, ETSI, EOTC). 3 Tarvittaessa yhteisö myöntää Puolalle teknistä apua. 75 artikla Tieteen ja tekniikanalan yhteistyö 1 Sopimuspuolet velvoittautuvat edistämään yhteistyötä tutkimuksessa ja teknisessä kehitystyössä. Seuraaville toimenpiteille annetaan erityistä huomiota: - tieteen ja tekniikan alan tietojen vaihto mukaan lukien tiedot kulloisestakin politiikasta ja kulloisistakin tämän alan toimista; - yhteisten tieteellisten tapaamisten järjestäminen (seminaarit ja työpajat); - yhteiset tutkimus- ja kehitystyöt tieteellisen kehityksen edistämiseksi sekä teknologian ja taitotiedon siirtymiseksi; - opetustoimenpiteet ja liikkuvuusohjelmat molempien puolten tutkijoille ja asiantuntijoille; - uusien tekniikoiden tutkimiselle ja soveltamiselle suotuisten olosuhteiden aikaansaaminen ja tutkimus-tuloksia koskevan henkisen omaisuuden asianmukaisen suojan toteuttaminen; - osallistumien yhteisön ohjelmiin sopusoinnussa 3 kohdan kanssa. Tarvittaessa annetaan teknistä apua. 2 Assosiointineuvosto vahvistaa asianmukaiset menettelyt yhteistyön kehittämiselle. 3 Yhteistyötä yhteisön tutkimusta ja teknistä kehitystä koskevan puiteohjelman mukaisesti säädellään erityisissä sopimuksissa, jotka jokainen sopimuspuoli neuvottelee ja hyväksyy omaksumiensa menettelyjen mukaisesti. 76 artikla Opetus ja ammattikoulutus 1 Yhteistyön tavoitteena on yleisen koulutustason ja ammattipätevyyden nostaminen Puolassa ottaen huomioon ne alueet, joilla on Puolalle ensisijainen merkitys. 2 Yhteistyöhön kuuluvat seuraavat alueet: - yleisen opetustoimen ja ammattikoulutuksen uudistaminen; - koulutus työpaikalla ja aikuiskoulutus; - uudelleenkoulutus ja sopeutus työmarkkinoihin; - johtamiskoulutus; - yhteisön kielien opetus; - kääntäminen; - opetus- ja opiskeluvälineiden toimittaminen; - opetustoiminnan edistäminen Eurooppaa koskevissa opinnoissa soveltuvissa opetuslaitoksissa. 3 Kehitetään institutionaaliset perustat ja suunnitelmat yhteistyölle (ensinnäkin Euroopan koulutussäätiön kanssa sen perustamisen jälkeen, sekä Puolan osallistumisella TEMPUS-ohjelmaan). Puolan osallistumista myös muihin yhteisön ohjelmiin voidaan tässä yhteydessä tarkastella sopusoinnussa yhteisön menettelyjen kanssa. 4 Yhteistyön avulla edistetään: suoraa yhteistyötä opetuslaitosten sekä opetuslaitosten ja yritysten välillä, työvoiman, opiskelijoiden ja hallintohenkilöstön liikkuvuutta ja vaihtoa, käytännöllisiä työharjoitteluja ja koulutusjaksoja ulkomailla, opetussunnitelmien kehittämistä, opetusmateriaalin suunnittelua ja välineiden toimittamista opetuslaitoksille. Yhteistyön myöhempänä tavoitteena on tutkintotodistusten ja opiskeluaikojen molemminpuolinen tunnustaminen. Edistääkseen Puolan lähentymistä yhteisön opetuslaitosten ja tutkimusyksiköiden tasoon 75 artiklan mukaisesti yhteisö toteuttaa asianmukaiset toimenpiteet helpottaakseen Puolan osallistumista yhteistyöhön vastaavien eurooppalaisten yksiköiden kanssa. Tähän voivat kuulua Puolan myötävaikutus näiden yksiköiden toimintaan ja tytäryksiköiden perustaminen Puolaan. Opetuslaitosten tavoitteena on oltava ennen kaikkia akateemisten henkilöiden sekä vapaiden ammattien ja julkisten virkamiesten kouluttaminen, jotka panoksellaan osallistuvat eurooppalaiseen yhdentymiskehitykseen ja yhteistyöhön yhteisön toimielimien kanssa. 5 Yhteistyön pääasialliset tavoitteet kääntämisessä ovat seuraavat: - kääntäjien kouluttaminen ja termistökantojen kokoaminen (sanastot, Eurodicautom); - yhteisön sääntöjen ja termistön käyttöönoton edistäminen; - tarkoituksenmukaisen perusrakenteen kehittäminen kääntämiseen puolan kielen ja yhteisön kielien välillä. 77 artikla Maatalous ja maatalouteen liittyvä teollisuus 1 Yhteistyön tavoitteena tällä alueella on maatalouden ja maatalouteen liittyvän teollisuuden suorituskyvyn parantaminen. Tämä tarkoittaa erityisesti seuraavaa: - yksityisten maatalousyritysten ja yritysverkostojen kehittäminen, varastointi- ja markkinointitekniikat jne.; - maaseudun infrastruktuurin nykyaikaistaminen (liiken-ne, vesihuolto, televiestintä); - maaseudun aluesuunnittelu, mukaan lukien rakentamis- ja kaupunkisuunnittelu; - tuottavuuden lisääminen laadun ja asianmukaisten keinojen ja tuotteiden avulla; ympäristön-suojelutekniikoiden käyttöönoton koulutus ja valvonta yhdessä tuotantovälineiden kanssa; - käsittely-yritysten ja niiden markkinointimenetelmien kehittäminen ja nykyaikaistaminen; - täydentävyyden edistäminen maataloudessa; - teollisen yhteistyön edistäminen maataloudessa ja taitotiedon vaihto erityisesti yhteisön ja Puolan yksityisen sektorin välillä; - yhteistyön kehittäminen eläinten ja kasvien terveyden suojelussa mukaan lukien eläinlääkintää koskevat määräykset ja tarkastukset sekä kasviensuojelu-määräykset tavoitteena asteittain yhdenmukaistaa säännöt yhteisön vastaaviin sääntöihin avustamalla koulutus-toimenpiteissä ja tarkastusten toteuttamisessa. 2 Tätä varten yhteisö antaa tarvittaessa teknistä apua. 78 artikla Energia 1 Yhteistyötä kehitetään markkinataloudellisten periaatteiden perustalta ja ottaen huomioon Puolan ja yhteisön markkinoiden asteittainen yhdentyminen. 2 Yhteistyö keskittyy erityisesti seuraavaan: - infrastruktuurin nykyaikaistaminen; - huollon parantaminen ja monipuolistaminen; - energiapolitiikan suunnittelu ja kehittäminen; - energia-alan hallinto ja koulutus; - energiavoimavarojen kehittäminen; - energian säästön ja sen tehokkaan käytön edistäminen; - energian tuotannon ja sen käytön ympäristövaikutukset; - ydinenergia-ala; - sähkö- ja kaasuala, myös ottaen huomioon mahdollisuuden liittää yhteen jakeluverkot; - tämän alan yhteistyön kehysedellytysten suunnittelu; - teknologian ja taitotiedon siirtäminen; - energiamarkkinoiden voimakkaampi avaaminen sekä kaasun ja sähkön kauttakuljetuksen helpottaminen. 79 artikla Ydinenergia-alan yhteistyö 1 Yhteistyö ulottuu ennen kaikkia seuraaville alueille: - Puolan ydinenergialainsäädännön kehittäminen mahdollisimman suotuisaksi; - ydinenergian turvallisuus, suojelu ja johto ydinenergia-alan suuronnettomuuksissa; - säteilysuojelu mukaan lukien ympäristösäteilyn valvonta; - polttoainekierron ongelmat, ydinenergia-aineiden turvallinen säilyttäminen ja näiltä aineilta suojelun ongelmat; - radioaktiivisista jätteistä huolehtiminen; - ydinvoimalan käytön lopettaminen ja sen purku; - saasteiden puhdistus. 2 Yhteistyöhön kuuluu myös tietojen ja kokemusten vaihto sekä tutkimus- ja kehitystyö 75 artiklan mukaisesti. 80 artikla Ympäristö 1 Sopimuspuolet kehittävät ja lujittavat yhteistyötään merkitykseltään ensisijaisena pitämässään elintärkeässä ympäristövahinkojen torjunnassa. 2 Yhteistyö keskittyy seuraavaan: - pilaantumisasteen tehokas valvonta; - alueellisen pilaantumisen sekä rajan yli kulkeutuvan ilman ja veden pilaantumisen torjunta; - tehokas energian tuotanto ja käyttö, teollisuuslaitosten turvallisuus; - kemikaalien luokitus ja niiden vaaraton käyttö; - veden laatu, erityisesti rajat ylittävät vesivirrat; - jätteiden vähentäminen, uudelleen käyttö ja niistä puhtaasti huolehtiminen; Baselin yleissopimuksen täytäntöönpano; - maatalouden vaikutukset ympäristöön; maaperän eroosio, metsien, kasviston ja eläimistön suojelu; - aluesuunnittelu, mukaan lukien rakentamis- ja kaupunkisuunnittelu; - taloudellisten ja verotuksellisten keinojen käyttö; - maailmanlaajuiset ilmastomuutokset. 3 Tätä varten sopimuspuolet työskentelevät yhdessä erityisesti seuraavilla alueilla: - tietojen ja asiantuntijoiden vaihto, myös puhtaan teknologian siirtämisessä; - koulutusohjelmat; - lainsäädäntöjen lähentäminen (yhteisön oikeus); - yhteistyö alueellisella tasolla (myös Euroopan ympäristökeskuksessa yhteisön perustettua sen) ja kansainvälisellä tasolla; - toimintasuunnitelmien kehittäminen, erityisesti maail-manlaajuisten ympäristökysymysten ja ilmastomuutos-ten osalta. 81 artikla Liikenne 1 Sopimuspuolet kehittävät ja lujittavat yhteistyötään mahdollistaakseen Puolan toteuttavan seuraavaa: - liikenneolojen uudelleen järjestely ja nykyaikaistaminen; - henkilöstön ja tavaraliikenteen sekä liikennemarkkinoille pääsyn parantaminen hallinnollisten, teknisten ja muiden esteiden poistamisella; - yhteisön vastaaviin verrattavissa olevien liiketoimintaa koskevien säädösten antaminen. 2 Yhteistyöhön kuuluu erityisesti: - koulutusta, taloutta, oikeutta ja tekniikkaa koskevat ohjelmat; - tekninen apu, neuvonta ja tietojen vaihto (kokoukset ja seminaarit). 3 Ensisijaiset yhteistyöalueet ovat: - tieliikenne, mukaan lukien kauttakulkumääräysten asteittainen lieventäminen; - rautateiden ja lentokenttien hallinto, mukaan lukien yhteistyö toimivaltaisten kansallisten viranomaisten välillä; - maanteiden, sisävesiväylien, rautateiden sekä molemminpuolisen kiinnostuksen kohteena ja osana Euroopan laajuisia liikenneyhteyksiä olevien keskeisten reittien satamien ja lentokenttien nykyaikaistaminen; - aluesuunnittelu, mukaan lukien rakentamis- ja kaupunkisuunnittelu; - teknisten välineiden uudistaminen sopusoinnussa yhteisön sääntöjen kanssa, ennen kaikkea yhdistetyissä kuljetuksissa rautatie/maantie, muissa yhdistetyissä kuljetuksissa sekä siirtokuormauksissa; - yhteisön liikennepolitiikan kanssa yhteensopivan liikennepolitiikan kehittäminen. 82 artikla Televiestintä 1 Sopimuspuolet laajentavat ja vahvistavat yhteistyötään tällä alueella ja toteuttavat tätä varten erityisesti seuraavia toimenpiteitä: - tietojen vaihto televiestintäpolitiikasta; - teknisten ja muiden tietojen vaihto samoin kuin seminaarien, työpajojen ja konferenssien järjestäminen molempien osapuolten asiantuntijoille; - koulutus- ja neuvonta; - teknologian siirto; - molempien osapuolten toimivaltaisten toimielinten toteuttamat yhteiset hankkeet; - eurooppalaisten standardien, todistusjärjestelmien ja yhdenmukaistamissäännöstöjen edistäminen; - uusien viestintävälineiden, -palvelujen ja -yksiköiden kehittymisen edistäminen, erityisesti niiden kaupallisten sovellutusten edistäminen. 2 Nämä toimenpiteet keskittyvät seuraaville ensisijaisille alueille: - Puolan televiestintäverkon nykyaikaistaminen ja sen liittäminen eurooppalaisiin ja kansainvälisiin verkkoihin; - yhteistyö eurooppalaisten standardointielinten kanssa; - Euroopan laajuisten järjestelmien yhdentäminen; televiestinnän alueen oikeudelliset ja hallinnolliset määräykset; - televiestintäalan hallinto uudessa taloudellisessa ympäristössä: organisaatiorakenteet, toimintasuunnitelmat ja suunnittelu, hankintaperiaatteet; - aluesuunnittelu, mukaan lukien rakentamis- ja kaupunkisuunnittelu. 83 artikla Pankit, vakuutukset ja muut rahoituspalvelut 1 Sopimuspuolet ovat yhteistyössä antaakseen yhteisiä määräyksiä ja sääntöjä, muun muassa kirjanpidosta sekä pankkeja, rahoituspalveluja ja vakuutustoimintaa koskevasta valvonnasta. 2 Sopimuspuolet vahvistavat tarkat menetelmät uudistuskehityksen helpottamiseksi, erityisesti: - avustamalla sanastojen valmistelua sekä yhteisön ja Puolan lainsäädännön kääntämistä; - keskusteluin ja tiedotuskokouksin voimassa olevasta sekä suunnitteilla olevasta Puolan ja yhteisön lainsäädännöstä; - koulutustoimenpitein. 84 artikla Rahapolitiikka Puolan viranomaisten pyynnöstä yhteisö myöntää teknistä apua tukeakseen Puolan toimenpiteitä zlotyn saattamiseksi vapaasti vaihdettavaksi valuutaksi ja tukeakseen Puolan politiikan asteittaista lähentämistä eurooppalaiseen rahoitusjärjestelmäpolitiikkaan. Tähän kuuluu tietojen epävirallinen vaihto eurooppalaisen rahoitusjärjestelmän periaatteista ja toiminnasta. 85 artikla Rahanpesu 1 Sopimuspuolet ovat yhtä mieltä siitä, että on välttämätöntä yhteistyön avulla estää se, että niiden rahoitusjärjestelmiä väärinkäytetään yleensä rikosten ja erityisesti huumerikosten avulla saatujen varojen rikollisen alkuperän häivyttämiseen. 2 Yhteistyöhön tällä alueella sisältyy virka-apu ja tekninen apu, joiden tavoitteena on vahvistaa asianmukaisia rahanpesun vastaisia sääntöjä, jotka vastaavat yhteisön ja asiaa käsittelevien kansainväliset toimielinten, erityisesti rahoitusalan rahanpesutyöryhmän (FATF) vahvistamia sääntöjä. 86 artikla Alueiden kehittäminen 1 Sopimuspuolet vahvistavat yhteistyötään alueiden kehittämisessä ja aluesuunnittelussa. 2 Tätä varten käytetään seuraavien toimenpiteitä: - tietojen antamista kansallisille, alueellisille ja paikallisille viranomaisille alueiden kehittämistä ja aluesuunnittelua koskevista poliittisista kysymyksistä ja tarvittaessa avustaminen näiden politiikkojen suunnittelussa; - alueellisten ja paikallisten viranomaisten yhteiset toimet talouskehityksen alalla; - yhteensovitettujen suunnitelmien tarkastelu yhteisön ja Puolan välisten rajaseutujen kehittämisessä; - molemminpuoliset vierailut yhteistyön ja avustamisen mahdollisuuksien selvittämiseksi; - virkamiesvaihto; - tekninen apu ottaen erityisesti huomioon jälkeen-jääneiden alueiden kehittämisen; - ohjelmien laatiminen tietojen ja kokemusten vaihdosta erilaisin menetelmin, mukaan lukien seminaarit. 87 artikla Sosiaalialan yhteistyö 1 Terveydenhoidon ja turvallisuusalalla sopimuspuolten välisen yhteistyön tavoitteena on terveydenhoidon ja työpaikkojen turvallisuuden parantaminen lähtökohtana yhteisön suojataso; tähän yhteistyöhön sisältyy erityisesti: - tekninen apu; - asiantuntijavaihto; - yritysten välinen yhteistyö; - tiedotus- ja opetustoimenpiteet. 2 Työsuojelussa sopimuspuolten välinen yhteistyö keskittyy ennen kaikkea seuraavaan: - työmarkkinoiden organisointi; - työnvälityspalvelut ja ammatilliset neuvontapalvelut; - rakenteellisten uudistamisohjelmien suunnittelu ja toteuttaminen; - paikallisten työmarkkinoiden kehittymisen edistäminen. Tämän alueen yhteistyötä harjoitetaan opintojen toteuttamisen, asiantuntija- sekä tiedotus- ja koulutus-toimenpiteiden avulla. 3 Sosiaaliturvan alueella sopimuspuolten välisen yhteistyön tavoitteena on sopeuttaa Puolan sosiaaliturvajärjestelmä uuteen taloudelliseen ja sosiaaliseen ympäristöön, ensisijaisesti asiantuntija-avun sekä tiedotus- ja koulutustoimenpiteiden avulla. 88 artikla Matkailu Sopimuspuolet lujittavat ja kehittävät yhteistyötään erityisesti seuraavin toimenpitein: - matkailuliikenteen helpottaminen; - tiedonsaannin tehostaminen kansainvälisen verkoston, tietokantojen jne. avulla; - taitotiedon siirto koulutuksen, vaihtotoiminnan ja seminaarien avulla; - mahdollisuuksien tarkastelu sellaiselle yhteiselle toiminnalle kuten rajat ylittävät hankkeet, ystävyys-kaupunkitoiminta jne. 89 artikla Pienet ja keskisuuret yritykset 1 Sopimuspuolet pyrkivät kehittämään ja lujittamaan pieniä ja keskisuuria yrityksiä sekä yhteisön ja Puolan pienten ja keskisuurten yritysten välistä yhteistyötä. 2 Ne edistävät tietojen ja asiantuntemuksen vaihtoa seuraavilla alueilla: - oikeudellisten, hallinnollisten, teknisten, verotuksellisten ja rahoituksellisten edellytysten luominen pienten ja keksisuurten yritysten perustamiselle ja laajentamiselle sekä rajat ylittävälle yhteistyölle; - pienten ja keskisuurten yritysten tarvitsemien yrityskohtaisten palvelujen toimittaminen (johtotason koulutus, kirjanpito, markkinointi, laaduntarkkailu jne.) samoin kuin niiden yksiköiden voimistaminen, jotka tuottavat tämänkaltaisia palveluja; - asianmukaisten yhteyksien luominen yhteisön päätöksentekijöihin tavoitteena pienten ja keskisuurten yritysten tiedonsaannin parantaminen sekä rajat ylittävän yhteistyön edistäminen (esim. yrityskumppanien luottamuksellinen hakuverkko (BC-NET), Euro-tietokeskukset, konferenssit jne.). 90 artikla Tiedotus ja audiovisuaaliset mediat 1 Sopimuspuolet toteuttavat aiheelliset toimenpiteet edistääkseen tehokasta tiedonvaihtoa. Ensisijan saavat ne ohjelmat, jotka välittävät suurelle yleisölle perustietoa yhteisöstä sekä ne ohjelmat, jotka välittävät erityistietoa asiasta kiinnostuneille Puolassa; tähän kuuluu mahdollisuuksien mukaan myös pääsy yhteisön tietokantoihin. 2 Sopimuspuolet työskentelevät yhdessä Euroopan audiovisuaalisen teollisuuden edistämiseksi. Erityisesti voivat Puolan audiovisuaaliset mediat osallistua siihen toimintaan, jota yhteisö vuosien 1991 1995 MEDIA-ohjelman perusteella toteuttaa. Tällöin on noudatettava niitä menettelyjä, jotka kulloisenkin toiminnan toimivaltainen johto on vahvistanut, samoin kuin niitä määräyksiä, jotka Euroopan yhteisöjen neuvosto on tämän ohjelman hyväksymisestä 21 päivänä joulukuuta 1990 tekemässään päätöksessä vahvistanut. Sopimuspuolet sovittavat yhteen politiikkansa rajat ylittävän yleisradio- ja televisiolähetysten sääntelystä sekä sovittavat yhteen audiovisuaalisen alan teknisiä standardejaan ja politiikkaansa eurooppalaisen audiovisuaalisen tekniikan edistämiseksi sekä tarvittaessa yhdenmukaistavat näitä. 91 artikla Tulli 1 Yhteistyön tavoitteena on taata kaikkien niiden määräysten noudattaminen, jotka on annettava kauppaan liittyen, sekä lähentää Puolan tullisääntelyä yhteisön vastaavaan sääntelyyn, jotta helpotetaan tässä sopimuksessa suunniteltujen vapauttamistoimenpiteiden toteuttamista. 2 Yhteistyöhön kuuluu erityisesti seuraavaa: - tietojen vaihto; - seminaarien ja harjoittelun järjestäminen; - sopimuspuolten välisen rajan ylittävän infrastruktuurin kehittäminen; - yhtenäisasiakirjan käyttöönotto sekä yhteyden luominen Puolan ja yhteisön passitusmenettelyn välille; - tavaraliikenteen valvonnan ja muodollisuuksien yksinkertaistaminen. Tarvittaessa annetaan teknistä apua. 3 Sopimuspuolten hallintoviranomaisten välistä tullialan virka-apua säännellään pöytäkirjassa N:o 6, sanotun kuitenkaan rajoittamatta muiden toimenpiteiden soveltamista tai yhteistyötä tämän sopimuksen ja erityisesti sen 94 artiklan perusteella. 92 artikla Tilastoalan yhteistyö 1 Tämän alan yhteistyö palvelee suorituskykyisen tilastojärjestelmän kehittämistä, jotta nopeasti ja oikea-aikaisesti on käytettävissä luotettavat tilastot, jotka ovat tarpeen uudistuskehityksen suunnittelulle ja valvonnalle sekä yksityisen yritystoiminnan kehitykselle Puolassa. 2 Tätä varten tavoitteena on erityisesti seuraavaa: - luotettavan ja riippumattoman tilastojärjestelmän luominen; - yhdenmukaistaminen kansainvälisiin (ja erityisesti yhteisössä) käytettäviin menetelmiin, sääntöihin ja luokituksiin; - talousuudistuksen tukemiselle ja valvonnalle tarpeellisten tietojen toimittaminen; - asianmukaisten makro- ja mikrotalouden tietojen toimittaminen yksityiselle taloussektorille; - tietosuojan varmistaminen. 3 Tarvittaessa yhteisö antaa teknistä apua. 93 artikla Taloustieteet 1 Yhteisö ja Puola helpottavat taloudellista uudistus- ja yhdentymiskehitystä yhteistyön avulla parantaakseen taloutensa olennaisten tekijöiden tuntemusta sekä talouspolitiikkansa suunnittelu- ja toteuttamisedellytyksiä markkinataloudessa. 2 Tätä varten yhteisö ja Puola: - vaihtavat tietoja talouden yleisestä suorituskyvystä, talouden tulevaisuusnäkymistä sekä talouden kehittämisen toimintasuunnitelmista; - erittelevät yhdessä molemminpuolisesti kiinnostavia talouskysymyksiä mukaan lukien talouspolitiikan suunnittelu ja sen keinojen valinta; - edistävät erityisesti taloustieteiden alan yhteistyön toimintaohjelman avulla laajaa yhteistyötä taloustie-teiden sekä yhteisön ja Puolan johtotason voimien välillä huolehtiakseen taitotiedon siirtymisen nopeutumisesta talouspolitiikan suunnittelussa sekä tälle politiikalle olennaisten tutkimustulosten tuntemisen leviämisestä. 94 artikla Huumeet 1 Yhteistyö suuntautuu ensisijaisesti lainvastaisten huumausaineiden ja psykotrooppisten aineiden levittämistä ja kauppaa sekä näiden tuotteiden väärinkäytön torjumista koskevien toimintasuunnitelmien ja toimenpiteiden vaikutusten tehostamiseen. 2 Sopimuspuolet sopivat tarpeellisista yhteistyö-menetelmistä näiden tavoitteiden toteuttamiseksi mukaan lukien yhteisen toiminnan täytäntöönpanon toteuttamisen yksityiskohtaiset säännöt. Edellä 1 kohdassa tarkoitetulla alueella toteutettavan toiminnan tavoitteet ja toimintasuunnitelmat vahvistetaan neuvotteluin ja tiiviissä yhteistyössä. 3 Sopimuspuolten väliseen yhteistyöhön kuuluu tekninen apu ja virka-apu, erityisesti seuraavilla aloilla: kansallisen lainsäädännön suunnittelu ja täytäntöönpano; yksiköiden, tiedotuskeskusten sekä sosiaalisten ja terveydellisten keskusten perustaminen; henkilöstökoulutus ja tutkimus; sen estäminen, että lähtöaineiden väärinkäytöllä valmistetaan lainvastaisesti huumausaineita ja psykotrooppisia aineita. Sopimuspuolet voivat yhteisymmärryksessä ottaa mukaan myös muita alueita. VII OSASTO KULTTUURIYHTEISTYÖ 95 artikla 1 Sopimuspuolet sitoutuvat edistämään kulttuuri-yhteistyötä. Tarvittaessa otetaan yhteisön taikka sen jonkin jäsenvaltion tai joidenkin sen jäsenvaltioiden toteuttamiin kulttuuriyhteistyöohjelmiin mukaan myös Puola sekä kehitetään molemminpuolisesti kiinnostavia muita toimin-toja. 2 Tämä yhteistyö voi sisältää erityisesti seuraavaa: - kirjallisten töiden kääntäminen; - historiallisten ja kulttuuristen muistomerkkien sekä paikkojen säilyttäminen ja restaurointi; - kulttuurin alalla toimivien koulutus; - aiheeltaan Eurooppaan liittyvät kulttuuritilaisuudet. VIII OSASTO RAHOITUSYHTEISTYÖ 96 artikla Tämän sopimuksen tavoitteiden saavuttamiseksi ja sopusoinnussa 97, 98, 100 ja 101 artiklan kanssa Puola saa tilapäisesti rahoitusapua yhteisöltä avustuksina ja lainoina, jotta kiihdytetään Puolan talouden uudistamista sekä tuetaan Puolaa rakennesopeutuksen taloudellisten ja sosiaalisten seuraamusten hoidossa. 97 artikla Tähän rahoitusapuun kuuluu: - vuoden 1992 loppuun asti toimenpiteet PHARE-ohjelman perusteella neuvoston asetuksen (ETY) 3906/89, sellaisena kuin se on muutettuna, mukaisesti; sen jälkeen yhteisön avustukset annettaan joko PHARE-ohjelman perusteella monivuotisena tai perustuen uuteen monivuosikehykseen, jonka yhteisö vahvistaa neuvoteltuaan Puolan kanssa sekä ottaen huomion 100 ja 101 artiklan; - Euroopan investointipankin laina(t) niin kauan, kuin niiden myöntäminen on ajallisesti mahdollista. Sitä seuraavina vuosina voi Puola saada lainoja Euroopan investointipankilta sen perussäännön 18 artiklan mukaisesti; neuvoteltuaan Puolan kanssa yhteisö vahvistaa enimmäismäärän ja ajanjakson, jona Euroopan investointipankki myöntää lainoja Puolalle. 98 artikla Yhteisön rahoitusavun tavoitteet ja alueet vahvistetaan suuntaa antavassa ohjelmassa, josta sovitaan molempien sopimuspuolten välillä. Sopimuspuolet antavat tästä tiedon assosiointineuvostolle. 99 artikla 1 Yhteisö tarkastelee Puolan hakemuksesta, tarvittaessa ottaen huomioon kaikki käytettävissä olevat rahoitusvälineet ja yhteensovittaen kansainvälisten rahoitusjärjestöjen kanssa G-24 ryhmän yhteydessä, mahdollisuudet antaa tilapäisesti rahoitusapua, jotta: - tuetaan toimenpiteitä, joiden tavoitteena on vakauttaa ja säilyttää zlotyn vaihdettavuus; - mukaan lukien maksutaseavustukset tuetaan pyrki-myksiä keskipitkän aikavälin vakauttamisen ja taloudellisen rakennemuutoksen. 2 Tämän rahoitusavun edellytyksenä on se, että Puola antaa, milloin aiheellista, G-24 ryhmälle Kansainvälisen valuuttarahaston hyväksymät ohjelmat vaihdettavuudesta ja/tai taloutensa rakennemuutoksesta ja että nämä ohjelmat saavat yhteisön hyväksymisen sekä että Puola noudattaa näitä ohjelmia ja että lisäksi lopulta saavutetaan nopea siirtyminen yksityisiin rahoituslähteisiin. 3 Assosiointineuvostolle annetaan tieto tämän avun edellytyksistä ja siitä, miten Puola täyttää tähän apuun liittyvät velvoitteet. 100 artikla Yhteisön rahoitusapu vahvistetaan havaittua tarvetta ja Puolan kehitysastetta vastaavasti ja ottaen huomioon asetetut ensisijaisuudet sekä Puolan talouden vastaanottokyvyn, takaisinmaksukyvyn sekä Puolan kehityksen markkinatalouteen siirtymisessä ja rakennemuutoksen toteuttamisessa. 101 artikla Jotta käytettävissä olevia keinoja käytetään mahdollisimman suotuisasti, sopimuspuolet huolehtivat siitä, että yhteisön avustukset sovitetaan kiinteästi yhteen niiden avustusten kanssa, joita saadaan muista lähteistä, kuten yhteisön jäsenvaltioista, muista maista, mukaan lukien G-24 ryhmä ja kansainväliset rahoitusjärjestelmät, erityisesti Kansainvälisen valuuttarahaston, Kansainvälisen jälleenrakennuspankin sekä Euroopan jälleenrakennus- ja kehityspankin alaiset järjestelmät. IX OSASTO INSTITUTIONAALISET JA YLEISET MÄÄRÄYKSET SEKÄ LOPPUMÄÄRÄYKSET 102 artikla Perustetaan assosiointineuvosto, joka valvoo tämän sopimuksen täytäntöönpanoa. Assosiointineuvosto kokoon-tuu kerran vuodessa ministeritasolla ja aina, kun olosuhteet sitä vaativat. Se tarkastelee kaikkia tästä sopimuksesta johtuvia kysymyksiä sekä kaikkia muita molemminpuolisesti kiinnostavia kahdenvälisiä tai kansainvälisiä kysymyksiä. 103 artikla 1 Assosiointineuvosto muodostuu yhdeltä puolen Euroopan yhteisöjen neuvoston jäsenistä ja Euroopan yhteisöjen komission jäsenistä sekä toiselta puolen Puolan hallituksen jäsenistä. 2 Assosiointineuvoston jäsenet voivat käyttää edustajaa työjärjestyksessä määrättävin edellytyksin. 3 Assosiointineuvosto vahvistaa työjärjestyksensä. 4 Assosiointineuvoston puheenjohtajuudesta huolehtii vuorotellen Euroopan yhteisöjen neuvoston jäsen ja Puolan hallituksen jäsen työjärjestyksen määräysten mukaisesti. 104 artikla Assosiointineuvosto käyttää päätösvaltaa tämän sopimuksen tavoitteiden saavuttamiseksi ja siinä määrätyissä tapauksissa. Päätökset sitovat molempia sopimuspuolia; niiden on toteutettava päätösten täytäntöön tarvittavat toimenpiteet. Assosiointineuvosto voi myös antaa tarpeellisia suosituksia. Assosiointineuvoston päätökset tehdään ja suositukset laaditaan sopimuspuolten yhteisellä sopimuksella. 105 artikla 1 Jokainen sopimuspuoli voi saattaa assosiointi-neuvoston käsiteltäväksi kaikki ne erimielisyydet, jotka liittyvät tämän sopimuksen soveltamiseen tai sen tulkintaan. 2 Assosiointineuvosto voi päätöksellään ratkaista erimielisyyden. 3 Jokaisen osapuolen on toteutettava 2 kohdassa mainittujen päätösten täytäntöön tarvittavat toimenpiteet. 4 Jos erimielisyyttä ei ole voitu ratkaista 2 kohdan mukaisesti, osapuoli voi ilmoittaa toiselle osapuolelle välimiehen valitsemisesta; toinen osapuoli on tällöin velvollinen kahden kuukauden määräajassa valitsemaan toisen välimiehen. Tätä menettelyä sovellettaessa pidetään yhteisöä ja jäsenvaltioita yhteisesti yhtenä osapuolena. Assosiointineuvosto valitsee kolmannen välimiehen. Välimiestuomio annetaan äänten enemmistöllä. Jokaisen osapuolen on toteutettava välimiestuomion täytäntöön tarvittavat toimenpiteet. 106 artikla 1 Assosiointineuvostoa avustaa tehtäviensä täyttämisessä assosiointikomitea, joka muodostuu yhdeltä puolen Euroopan yhteisöjen neuvoston jäsenten ja Euroopan yhteisöjen komission jäsenten edustajista ja toiselta puolen Puolan hallituksen, tavallisesti korkean tason virkamiehiä olevista edustajista. Assosiointineuvosto vahvistaa työjärjestyksessään työsken-telytapansa ja assosiointikomitean tehtävät, joihin kuuluu erityisesti valmistella assosiointineuvoston kokouksia. 2 Assosiointineuvosto voi siirtää toimivaltaansa asso-siointikomitealle. Tässä tapauksessa assosiointikomitea tekee päätöksensä 104 artiklan mukaisesti. 107 artikla Assosiointineuvosto voi perustaa erityiskomiteoita tai työryhmiä, jotka avustavat sitä sen tehtävien täyttämisessä. Assosiointineuvosto vahvistaa työjärjestyksessään tällaisten komiteoiden ja työryhmien kokoonpanon, tehtävät sekä työskentelytavat. 108 artikla Perustetaan parlamentaarinen assosiointitoimikunta. Tässä toimielimessä kokoontuvat yhteen mielipiteiden vaihtoa varten yhdeltä puolen Puolan parlamentin jäsenet ja toiselta puolen Euroopan parlamentin jäsenet. Se kokoontuu säännöllisin, itse määrääminsä väliajoin. 109 artikla 1 Parlamentaarinen assosiointitoimikunta muodostuu yhdeltä puolen Euroopan parlamentin jäsenistä ja toiselta puolen Puolan parlamentin jäsenistä. 2 Parlamentaarinen assosiointitoimikunta vahvistaa työjärjestyksensä. 3 Parlamentaarisen assosiointitoimikunnan puheenjoh-tajuudesta huolehtii vuorotellen Euroopan parlamentti ja Puolan parlamentti työjärjestyksen määräysten mukaisesti. 110 artikla Parlamentaarinen assosiointitoimikunta voi pyytää assosiointineuvostolta asiaa koskevia tietoja tämän sopimuksen täytäntöönpanosta; tämä antaa tällöin toimikunnalle pyydetyt tiedot. Parlamentaariselle assosiointitoimikunnalle annetaan tie-doksi assosiointineuvoston päätökset. Parlamentaarinen assosiointitoimikunta voi antaa suosituk-sia assosiointineuvostolle. 111 artikla Tämän sopimuksen soveltamisala sopimuspuolet sitoutuvat huolehtimaan siitä, että vedotessaan henkilöönsä ja omaisuuteensa liittyviin oikeuksiinsa, mukaan lukien oikeudet henkiseen, teolliseen ja taloudelliseen omaisuuteen, toisen sopimuspuolen luonnolliset ja oikeushenkilöt voivat saattaa asiansa toimivaltaisten tuomioistuinten ja hallintoviranomaisten käsiteltäväksi yhteisössä ja Puolassa ilman syrjintää verrattuna näiden omiin kansalaisiin. 112 artikla Mikään määräys tässä sopimuksessa ei estä sopimuspuolta toteuttamasta toimenpiteitä jotka: a) se arvioi tarpeellisiksi estääkseen keskeisten turvallisuusetujensa vastaisen tietojen ilmaisemisen; b) koskevat aseiden, ammusten tai sotamateriaalin tuotantoa tai kauppaa taikka puolustustarkoitukseen välttämätöntä tutkimusta, kehitystyötä tai tuotantoa; nämä toimenpiteet eivät saa vaikuttaa sellaisten tuotteiden kilpailuedellytyksiin, joita ei ole tarkoitettu nimenomaan sotilaalliseen käyttöön; c) se arvioi tärkeiksi omien sisäisten turvallisuusetujensa säilyttämiseksi vaikeiden valtion sisäisten yleistä turvallisuutta ja järjestystä koskevien häiriöiden aikana, sodan aikana, vakavan sodan uhan aiheuttavan kansainvälisen jännityksen aikana tai niiden velvoitteiden täyttämiseksi, joihin se on sitoutunut rauhan ja kansainvälisen turvallisuuden säilyttämiseksi. 113 artikla 1 Tähän sopimukseen kuuluvilla aloilla ja rajoittamatta siihen sisältyviä erityismääräyksiä: - Puolan yhteisöön soveltamat sääntelyt eivät saa vaikuttaa millään tavalla syrjivästi jäsenvaltioiden, niiden kansalaisten tai yhtiöiden välillä; - yhteisön Puolaan soveltamat sääntelyt eivät saa vaikuttaa millään tavalla syrjivästi Puolan kansalaisten tai yhtiöiden välillä. 2 Edellä 1 kohta ei vaikuta sopimuspuolten oikeuteen soveltaa asia koskeviaan verotusmääräyksiä verovelvollisiin, jotka asuinpaikkansa puolesta eivät ole samanlaisessa asemassa. 114 artikla Tuotaessa Puolasta peräisin olevia tuotteita yhteisöön ei niihin sovelleta edullisempaa kohtelua, kuin mitä jäsenvaltiot myöntävät toisilleen. Kohtelu, joka Puolalle myönnetään IV osaston ja V osaston I luvun mukaisesti, ei saa olla edullisempaa kuin se kohtelu, jonka jäsenvaltiot myöntävät toisilleen. 115 artikla 1 Sopimuspuolet toteuttavat kaikki yleiset ja erityiset toimenpiteet, jotka ovat tarpeen tästä sopimuksesta johtuvien velvoitteidensa täyttämiseksi. Ne huolehtivat siitä, että tämän sopimuksen tavoitteet saavutetaan. 2 Jos sopimuspuoli katsoo, että toinen sopimuspuoli ei täytä tästä sopimuksesta johtuvia velvoitteitaan, se voi toteuttaa aiheelliset toimenpiteet. Ennen näiden toimenpiteiden toteuttamista antaa se assosiointineuvostolle kaikki asiaa koskevat tiedot tilanteen perusteellista tarkastelua varten molemmin puolin hyväksyttävissä olevan ratkaisun löytämiseksi. Ensisijaisesti on valittava sellaiset toimenpiteet, jotka aiheuttavat mahdollisimman vähän häiriötä tämän sopimuksen toiminnalle. Nämä toimenpiteet on annettava viipymättä tiedoksi assosiointineuvostolle ja toisen sopimuspuolen pyynnöstä niistä neuvotellaan assosiointineuvostossa. 116 artikla Siihen asti kun yksityishenkilöiden ja taloudellisten toimijoiden oikeuksien yhtäläisyys toteutuu tämän sopimuksen mukaisesti, tämä sopimus ei vaikuta niihin oikeuksiin, jotka taataan olemassa olevissa yhdeltä puolen jäsenvaltion tai useiden jäsenvaltioiden ja toiselta puolen Puolan välisissä sopimuksissa. 117 artikla Pöytäkirjat N:o 1 7 sekä liitteet I XIII ovat erottamaton osa tätä sopimusta. 118 artikla Tämä sopimus on tehty rajoittamattomaksi ajaksi. Jokainen sopimuspuoli voi irtisanoa tämän sopimuksen ilmoittamalla siitä toiselle sopimuspuolelle. Tämän sopimus lakkaa olemasta voimassa kuuden kuukauden kuluttua siitä, kun tällainen ilmoitus on tehty. 119 artikla Tätä sopimusta sovelletaan yhdeltä puolen alueisiin, joihin sovelletaan Euroopan talousyhteisön perustamissopimusta, Euroopan atomienergiayhteisön perustamissopimusta sekä Euroopan hiili- ja teräsyhteisön perustamissopimusta näiden sopimusten määräysten mukaisesti ja toiselta puolen Puolan tasavallan alueeseen. 120 artikla Tätä sopimusta on laadittu kahtena kappaleena englannin, espanjan, hollannin, italian, kreikan, portugalin, puolan, ranskan, saksan ja tanskan kielellä kaikkien näiden tekstien ollessa yhtä todistusvoimaiset. 121 artikla Sopimuspuolet hyväksyvät tämän sopimuksen omien menettelyjensä mukaisesti. Tämä sopimus tulee voimaan sitä päivää seuraavan toisen kuukauden ensimmäisenä päivänä, jona sopimuspuolet ovat ilmoittaneet toisilleen ensimmäisessä kohdassa mainittujen menettelyjen päätökseen viemisestä. Tämä sopimus korvaa voimaantulollaan 19 päivänä syyskuuta 1989 Brysselissä Euroopan talousyhteisön ja Puolan tasavallan välillä allekirjoitetun kauppaa ja taloudellista sekä kauppapoliittista yhteistyötä koskevan sopimuksen sekä 16 päivänä lokakuuta 1991 Brysselissä Euroopan hiili- ja teräsyhteisön ja Puolan tasavallan välillä allekirjoitetun pöytäkirjan. 122 artikla Jos ennen tämän sopimuksen voimaantulolle tarpeellisten menettelyjen päätökseen viemistä tämän sopimuksen joidenkin osien määräykset, erityisesti määräykset tavarakaupasta tulevat sovellettaviksi vu